Фабио КАННАВАРО: «Хитой футболи имкониятлари катта»\nИталиялик собиқ ҳимоячи Фабио Каннаваро айни пайт Хитойда «Тянжин Куанжин» («Тяньцзинь Цюаньцзянь») клубини бошқармоқда.\nФэн СЯОТИН: «Жанубий Корея термасини ажаблантиришга қодирмиз»\nБугун ҳамюртларимизнинг диққат-эътибори Сурия-Ўзбекистон баҳсига қаратилиши шубҳасиз. Шунингдек, ушбу турда миллий жамоамиз билан бир гуруҳдан ўрин эгаллаган Хитой ва Жанубий Корея термалари ҳам ўзаро беллашишади.\nТемурхўжа АБДУХОЛИҚОВ: «Легионернинг иши қийин…»\nХабарингиз бор, айни пайт Қатар юлдузлар лигасида 4 нафар футболчимиз тўп суришмоқда. Улардан бири Темурхўжа Абдухолиқовдир.\nЎзбекистон миллий жамоасининг сурияликларга қарши кечадиган ўйини арафасида термамизнинг биринчи рақамли дарвозабониАлександр Лобановдан интервью олиб, унинг муҳим учрашув арафасидаги фикрлари билан қизиқдик.\nЛюка Тузар: «Мақсадим - «Лион» билан совринларни қўлга киритиш»\n«Лион» шарафини ҳимоя қилаётган ярим ҳимоячи Люка Тузарнинг эндигина 19 ёшни қарши олганига бирдан ишониш қийин.\nХесе Родригес: «Реал» худди онамдек»\n«Реал»нинг собиқ ярим ҳимоячиси Хесе Родригес айни пайт «Лас-Пальмас»да ижарада тўп сурмоқда. Яқинда футболчи Marca нашрига интервью берди.\nОЧЛ 3-турида «Бунёдкор» ўз майдонида Эроннинг «Зоб-Оҳан» клубига мағлуб бўлди (0:2). Айнан мана шу учрашувда «қалдирғочлар» бош мураббийи Сергей Лушан истеъдодли ҳимоячи Жавлон Мирабдуллаевни асосий таркибда майдонга туширди.\nИслом Аҳмедов: «Пул тўлаб, мураббий бўлиш тушунчасидан воз кечиш керак»\nФИФА ва ОФК йўриқчиси Ислом Аҳмедов сўнгги йилларда қитъамизнинг бир қатор давлатларида ташкил этилаётган мураббийлик курсларига раҳбарлик қилиб келяпти. 2017 йил ҳам Ислом ака учун шундай курслар билан бошланди.\nСаҳоб Жўраев: Эртами-кеч барибир футболга қайтаман\nЯпонияда бўлиб ўтган клублар ўртасидаги жаҳон чемпионатидан сўнг ФИФА техник гуруҳи мусобақа ҳисоботи ҳамда айрим фактлар ва рақамларни ошкор қилди.\n«Футболда ортга йўл йўқ»\nБилсангиз керак, Конфедерациялар кубоги-2017 турнирида ОФК шарафини Осиёнинг амалдаги чемпиони - Австралия терма жамоаси ҳимоя қилади.\n«Россияга албатта, борамиз»\nОсиё футболига доим эътибор қаратиб келувчи ФИФА расмий сайти ходимлари Хитой футболидаги шов-шувли трансферлардан кейин Чин юртига сафар уюштиришди.\nҒиёсжон Комилов: «Майдонга фақат битта мақсад - ғалаба учун тушамиз»\nНаманганнинг «Навбаҳор» жамоаси мавсумни ғалаба билан бошлади. «Лочинлар» биринчи турда Рауф Инилеев бошчилигидаги «Обод» жамоасига қарши майдонга тушишди ва 2:1 ҳисобида зафар қучишди.\nХовард УЭББ: «Белламини бўғиб қўйгим келарди…»\nҲакамлик фаолияти давомида «Ҳуштак ва карточкалар магистри» мақомига муносиб кўрилган қаттиққўл Ховард Уэбб FourFourTwo журнали учун интервью беришга рози бўлдию, «бало»га учради.\nМихаил Наумов: Бизни «Лестер»га қиёслай бошлашди, лекин\nСервер ЖЕПАРОВ: «Кореяга қайтиш варианти ҳам бор эди»\nЯкшанба куни Эрон про-лигасида 23-тур ўйинларига якун ясалди. Хабарингиз бор, ушбу чемпионатда ўзбекистонлик икки футболчи - Сервер Жепаров ва Азиз Ибрагимов ҳам тўп суришяпти.\nОдил Аҳмедов: «Эрон ва Жанубий Кореяга қарши ўйинлар биз учун ҳал қилувчи аҳамиятга эга»\nЎзбекистон миллий терма жамоаси ЖЧ–2018 турнирига саралаш босқичи иккинчи даврасини 23 март куни Сурияга қарши ўйин билан бошлайди. 5 кундан кейин, яъни, 28 март куни терма жамоа Тошкентда Қатар билан куч синашади.\nДилшод Нуралиев: «Сурия термасини кучли иштиёқ эвазига енгиш мумкин»\n2012 йили Ўзбекистон ўсмирлар (U-16) терма жамоасини Осиё чемпионига айлантирган таниқли мураббий Дилшод Нуралиев бугунги кунда «Пахтакор» академиясига раҳбарлик қиляпти.\nАҳмад Барман: «Финалда «Бунёдкор» ва «Ал-Айн» ўйнаса, қарши бўлмасдим»\n«Бунёдкор»нинг ОЧЛ доирасида ўз майдонида ўтказиладиган ўйинлардаги омадсиз серияси давом этди. «Қалдирғочлар» БААнинг «Ал-Айн» клубига қарши кечган баҳсда имкониятни бой беришди (2:3).


Ал-Қоида фитна учун масъулиятни зиммасига олди\n17 октябр 2021, Тошкент вақти: 20:59\nАмерикадаги матбуотни кузатувчи ташкилотларга кўра, Ал-Қоида тармоғи интернетда эълон қилган баёнот орқали ўтган пайшанба куни АҚШга тегишли самолётда амалга ошмай қолган террорчилик фитнаси учун масъулиятни ўз зиммасига олган.\nАҚШ Президенти Барак Обама Америка фитна ортида турганларни жавобгарликка тортиш учун “барча воситаларни ишга солиши”ни баён қилди.\n- Бу биз дуч келаётган хатарлар ва ватанимзга хавф солаётганлар ҳақида жиддий огоҳлатирув бўлди. Агар бу одамнинг самолётни ҳалок этиш нияти амалга ошганда, 300га яқин йўловчи ва экипаж аъзолари, байрамни ўз яқинлари ва дўстлари билан нишонлаш учун кетаётган бегуноҳ фуқаролар ҳалок бўлар эди, деди Обама.\nАл-Қоиданинг баёнотида 25 декабр куни Детройтга кетаётган самолётни портлатишга уринганликда айбланаётган 23 яшар Умар Форуқ Абдулмуталлиб ташкилотга алоқадор экани иддао қилинган. Унда айтилишича, бу ҳужум Қўшма Штатларнинг Ямандаги аксил террор ҳаракатларига жавобан амалга оширилиши кўзланган.\nАл-Қоиданинг Араб ярим оролидаги тармоғи Саудия Арабистони ва Ямандаги жанггарилар уюшмасидан иборатдир.


Тошкентдан Мумбайга учган самолёт мажбуран Самарқандга қўнди: бир йўловчида юрак хуружи рўй берди\nТошкентдан Мумбайга учган самолёт мажбуран Самарқандга...\nТошкент — Мумбай рейсидаги самолёт йўловчилардан бирининг соғлиғи ёмонлашгани сабабли Самарқандга фавқулодда қўнишга мажбур бўлди. Бу ҳақда «Ўзбекистон ҳаво йўллари» матбуот хизмати хабар берди.\nТошкент-Мумбай йўналишидаги рейс (HY-427) 16 ноябрь куни соат 00:05да Тошкент аэропортидан парвоз қилган. Самолёт Афғонистон ҳудудига етганида, йўловчилардан бири ўзини ёмон ҳис қила бошлаган. Йўловчининг аҳволини баҳолаган экипаж ортга қайтган ва йўловчини йирик шаҳарлардан биридаги энг яқин аэропортга етказишга қарор қилган.\nСамарқанд яқинлиги ва йўловчини қабул қилиши мумкин бўлган тиббий муассасаларга эгалиги учун энг оптимал вариант сифатида ушбу шаҳар танланган.\nЙўловчи юрак хуружи билан касалхонага ётқизилган. Самолёт эса парвозни давом эттириб, Мумбайга бироз кечикиш билан етиб борган.\nСамарқанд «Ўзбекистон ҳаво йўллари» самолёт HY-427


ШУ АЗИЗ ВАТАН ФАРЗАНДИМАН!\nПойтахтимизнинг Олмазор туманидаги 243-умумтаълим мактабида «Мен шу азиз Ватан фарзандиман!» шиори остида маънавий-маърифий тадбир бўлиб ўтди.\nУнда Ўзбекистон Республикаси Давлат хавфсизлиги хизмати чегара қўшинлари фахрийлар кенгаши раиси истеъфодаги полковник Х. Саъдуллаев, кенгаш фаоллари истеъфодаги полковниклар Р. Пардаев ва С. Темиров, истеъфодаги подполковник В. Юнусжонов, мактаб педагог ходимлари ва ўқувчилари иштирок этди.\n– Севган касбингизнинг етук мутахассиси бўлишни истасангиз, ҳозирдан пухта билим эгаллашингиз керак. Устозларнинг сабоқларини яхши ўрганишингиз лозим. Яратилган имкониятлар, шарт-шароитлар, ғамхўрликларни суиистеъмол қилмаслигимиз керак, – дейди мактабнинг маънавият ва маърифат ишлари бўйича директор ўринбосари А. Раҳмонов ўқувчиларга.\nФахрийлар Ватанимизга суқилиб кирган бир гуруҳ жангариларга қарши курашда бевосита иштирок этганлиги ва ўзбек ўғлонларининг кўрсатган мардлик, шижоат, жасорати ҳақида сўзлаб бердилар. Савол-жавобларга бой бўлган тадбир сўнгида «Чегарада» ҳужжатли фильми намойиш этилди.


Зарчаванинг тери учун фойдали хусусиятлари 25-11-2021, 09:00 | Zamin.uz\nТаомга ўзига хос таъм бериш билан бирга организм учун фойданинг кони ҳисобланган зираворни нима учун рационга киритиш кераклиги ҳақида маълумот бериб ўтамиз.\nЗарчаванинг антиоксидант каби таъсири\nТерининг эрта қаришига зарарли радикалларнинг таъсири сабаб бўлади. Улар организмнинг ичида ишлаб чиқарилиши ёки атроф-муҳитдаги кирлар, тамаки тутуни, ультрабинафша нурлари ҳам бўлиши мумкин. Тадқиқотларда зарчаванинг радикалларга қарши икки карра самарали таъсир кўрсатиши аниқланган. Иккинчидан, организмда тўқималарнинг оксидловчи шикастланишига қарши кураш механизмини ишга туширади. Ушбу жараёнлардан келиб чиқиб олимлар намлик йўқолишида сезиларли яхшиланиш ва ажинларнинг бартараф бўлишига тўхталиб ўтган.\nЯллиғланишга қарши восита сифатида\nКўзга ташланмайдиган яллиғланиш жараёнлари — ҳуснбузардан тортиб, псориаз, атеросклероз ва семириш сингари саломатлик билан боғлиқ жиддий муаммоларни келтириб чиқарувчи асосий омил саналади. Зарчаванинг яллиғланишга қарши хусусияти тананинг деярли барча ҳужайраларида мавжуд бўлган ва яллиғланиш даражасига жавоб берадиган маълум бир оқсил комплексини блоклаш қобилияти билан изоҳланади.\nЗарчаванинг детокс сингари таъсири\nЗарчава фитотерапияда қонни тозалаш мақсадида фойдаланилади. Организмда токсинларнинг узоқ вақт давомида тўпланиши тери билан боғлиқ муаммолар, ҳуснбузар, яллиғланиш, эрта қаришга олиб келиши мумкин. Ўтказилган тадқиқотларда зарчава организмни бир неча йўл билан токсинлардан тозалаши аниқланган. У токсинларни биокимёвий йўқотиш учун масъул бўлган айрим ферментларнинг фаоллигини оширади. Қолаверса, сафро ажралишини рағбатлантириб, овқат ҳазм бўлишини яхшилайди. Шу билан бирга жигар фаолиятини яхшилаб, қондаги токсинларни тозалайди.\nҚон айланишининг меъёрда бўлиши озиқа моддаларнинг кўзланган мақсадга эришишига ёрдам беради, ҳужайраларни токсинлардан тозалайди. Ўтказилган тадқиқотларда зарчава ва унга ўхшаш бошқа моддалар яққол антитромбоз фаоллик кўрсатади. Клиник тадқиқотда кичик қон томирлари ва тери капиллярларининг микроциркуляцияси сезиларли даражада яхшилангани аниқланган. Зарчава, шунингдек, қон-томирлар эндотелийсини яхшилайди. Эндотелий ёмон ишлаганда организм қон босими ва қон ивишини тўғри назорат қила олмайди. Шунингдек, зарчава «ёмон холестерин» миқдорини камайтиради.\nКоллаген синтезини жадаллаштиради\nКоллаген терини ёш, таранг ва эластик сақлаш хусусиятига эга муҳим оқсил ҳисобланади. У шунингдек, регенерация ва янгиланиш жараёнида ҳам аҳамиятли ҳисобланади. Ҳужайра фаоллигини жадаллаштириб, коллаген синтезини яхшилайди. Максимал даражада фойдали бўлиши учун зарчавани турли таом ва ичимлик, салатларга қўшиб истеъмол қилиш тавсия қилинади.\nМашҳур шифокор, Американинг Origins косметика маркаси билан ҳамкорлик қиладиган Эндрю Вайлнинг маълум қилишича, Окинавада одамлар ҳар куни зарчавали чой ичади. Бунинг учун 4 стакан сувга 1 чой қошиқ майдаланган зарчава қўшиш керак. 10 дақиқа қайнатиб, майдаланган занжабил ҳамда асал солиб аралаштириш лозим. Қолаверса, интернетдан қидириб, турли фойдали рецептларни топиш мумкин. Натижада тери тиниқ ва таранг кўрина бошлайди. “Замин” янгиликларини “Telegram”да кузатиб боринг\nЯнгиликлар » Жамият » Зарчаванинг тери учун фойдали хусусиятлари


Ислом Каримов қандай заҳарланганди? Татьяна Каримова хотиралари | Qalampir.uz\nИнтервью\t29 Январь 18:05 69623\n“Тўйдан кейин Тошкентдаги икки хонали квартирада жуда оддий ҳаёт кечира бошладик. Бу квартирани Ислом Абдуғаниевич Давлат план комитети раисининг ёрдамчиси бўлган кезларда олганлар. Тинч-тотув яшаганмиз, маошимиз унча катта бўлмагани боис таъмир ишларини ўзимиз қилганмиз. Бўёқ олиб келиб, ўзимиз хона оқлаганмиз, эшик бўяганмиз, полни локлаганмиз, балкон деразасига ойна солганмиз. Ҳеч қачон таъмир ишидан қочмаганмиз. Одатда, Ислом Абдуғаниевич уйдаги таъмир юмушларини ўзлари қилардилар. Барча ишлари бароридан келар эди. Сирасини айтганда, у киши барини ўз қўллари билан қилишни яхши кўрардилар. Керак пайтда қидириб қолмасдик,турли асбоблар солинган бутун бошли жомадоним бўларди. Парма, бўёқ чўткаси, қисқич, омбур, бурагич, болға ва бошқа бирталай асбоблар зарур пайтда асқотарди.\n03 Июль 12:06 36461\n04 Июль 19:01 23531\n03 Июль 08:59 22935\n04 Июль 17:15 21065\n04 Июль 09:49 19080


Бухорода 32 йил аввал содир этилган қотиллик фош этилди (видео) - Daryo\n08:17, 08.10.2020 198866\nМаълум бўлишича, мазкур жиноятни 1962 йилда туғилган фуқаро М.Б. содир этган. У қотиллик содир этилган пайтда 26 ёшда бўлган.\nЖинояти фош бўлган фуқаронинг айтишича, у қотиллик қурбони бўлган, 1933 йилда туғилган аёлнинг уйига аёлнинг таклифи билан кирган. Эркак аёлнинг уйига киргач унга жинсий алоқа қилишни таклиф этган. Аёл эса бу таклифни рад этган ва ўртада жанжал юзага келган. Жанжал вақтида эркак жаҳл устида аёлнинг қорин ва кўкрак қисмларига 3-4 марта пичоқ урган.\nМазкур жиноятдан кейин М.Б. уч марта қасддан содир этилган жиноятлар учун судланган. У 1993 йилда эски таҳрирдаги Жиноят кодексининг 15-81-моддаси (қасддан оғир тан жароҳати етказиш), 1996 йилда Жиноят кодексининг 169-моддаси 2-қисми (ўғрилик), 2005 йилда 169-модданинг 1-қисми (ўғрилик) билан айбланган.\nМаълум қилинишича, М.Б. қотиллик содир этиш билан бирга, аёлнинг уйидаги бир нечта тилла тақинчоқни ўғирлаб кетган ва жиноят жойида унинг бармоқ излари қолган.\nРомитан туманида яшовчи фуқаронинг 32 йил аввал содир этган жиноятини фош этишда унинг ҳодиса жойида қолдирилган бармоқ излари ёрдам берди. Бухоро вилоят ИИБ Эксперт-кириминалистика бўлими томонидан 2020 йилнинг сентябрь ойида автоматлаштирилган тактилоскопик идентификацион тизим орқали бармоқ излари текширилган. Ўтказилган криминалистик ўрганишлар бармоқ излари фуқаро М.Б.га тегишли эканлигини кўрсатган.\nБухоро шаҳар прокуратураси томонидан ушбу жиноят иши бўйича тергов ҳаракатлари қайта тикланди. М.Б. билан олиб борилган тезкор-тергов ҳаракатлари давомида фуқаро содир этган жиноятига тўлиқ иқрорлигини билдирган. Айни пайтда мазкур иш бўйича тергов ҳаракатлари олиб борилмоқда.\nЖиззахда қарзини қайтармаслик учун танишини ўлдириб, кўмиб юборган шахс аниқланди\n07:49, 03.10.2020 359256\n15:20, 07.10.2020 223981\n10:22, 04.10.2020 234740\n23:16 Бугун 536\n23:15 Бугун 710\n22:55 Бугун 8456\n22:36 Бугун 13119\n22:17, 15.05.2021 143314\n21:47, 14.05.2021 125384\n22:35, 15.05.2021 119300


Мусулмонликнинг бутун Арабистонда ёйилиши\n7 йил аввал 1269 siyrat.uz\nҲижратнинг олтинчи йили имзоланган Ҳудайбия сулҳи билан мусулмонликнинг сиёсий борлиғи Қурайш қабиласи томонидан расман тан олинган эди. Ўша йилдан бошлаб Мадинага араб қабилалари тарафидан юборилган сафорат ҳайъатлари кела бошлади. Расули Акрам ҳам замонасининг буюк давлатларига, қўшни ҳукуматларга мактублар ёздилар, элчилар жўнатдилар. Уларни Исломга даъват қилдилар.\nИсломнинг Ҳудайбия сулҳидан бери сиёсий борлиғи давом этиб келганлигига қарамай, саккизинчи ҳижрат йилида Макка ҳануз бутга сиғинувчи арабларнинг дин маркази эди. Ҳар йили бу ерда ҳаж мавсумида Араб ярим оролининг ҳар тарафидан аҳоли оқиб келарди. Араб қабилалари мусулмонлар билан қурайшийлар ўртасидаги сиёсий ва ҳарбий курашларнинг бутун паллаларини яқиндан кузатиб бораётган эдилар. Макканинг мусулмонлар қўлига ўтиши, Қурайш қабиласидан муҳим бир қисмининг Исломга кириши араб қабилаларига қаттиқ таъсир ўтказди. Чунки авваллари Расули Акрам қайси қабилага мурожаат қилсалар, «Олдин ўз қабиланг бўлган қурайшийларни (Исломга киришга) кўндир», деган жавобни беришар эди.\nТўққизинчи ҳижрат йилида амалга оширилган Табук сафари, буюк Ислом қўшинининг Византиядек энг қудратли дунё империясининг ҳам додини бергани Ислом қудратини дўстга ҳам душманга ҳам танитди. Айни пайтда, бу сафар мусулмонликнинг бутун Арабистонда ёйилишига ҳам сабаб бўлди. Табук сафаридан сўнг араб қабилалари Мадинага мумассиллар жўнатдилар, Расули Акрамнинг ҳузурларида Исломга бўйин эгдилар. Ҳолбуки, бундан олдин Расули Акрам Ислом динини ёйиш учун атрофга, қабилаларга муршидлар, муаллимлар юборар эдилар.\nСаккизинчи ҳижрат йилида имзоланган сулҳда Расули Акрамга қарши чиққан Тоиф ва тоифликлар Табук сафаридан сўнг, тўққизинчи ҳижрат йилида ҳаммадан олдин бир ҳайъат юбориб, Расули Акрамга итоат этди.\nАраб қабилалари юборган мумассиллар энг кўп ҳижратнинг тўққизинчи санаси мобайнида келишди. Шу сабабли тўққизинчи ҳижрат йилига «Санатул вуфуд» – «Элчилар йили» дейилди288.\nВафд (элчи) калимасининг жамъи бўлган «вуфуд» сафорат шаклида келган ҳайъатларга берилган ном эди. Бу ҳайъатлар Мадинага Арабистоннинг энг узоқ жойларидан, масалан, Ямандан, Хадрамутдан, Баҳрайндан, Уммон, Сурия ва Эрон ҳудудидан келишар, Исломга боғлиқликларини Расули Акрамга билдиришар эди. Ўшанда араб қабилаларидан етмишдан ортиғи элчи ҳайъатлар юборган. Илк келган ҳайъат йигирма тўрт кишидан иборат бўлиб, Ҳавозин қабиласининг мумассиллари эдилар. Бу ҳайъат саккизинчи ҳижрат йилида, Тоиф қамалидан кейин Расули Акрам билан Жиърона водийсида учрашишди.\nОхирда келган ҳайъат эса, Нахо қабиласининг икки юз кишилик вакиллари бўлди. Бу ҳайъат ўнинчи ҳижрат йилида Мадинани зиёрат қилиш учун Яман ўлкасидан келди.\nДемак, қабила элчиларининг Мадинага – Расули Акрамнинг зиёратларига энг кўп келган даври ҳижратнинг саккизинчи, тўққизинчи ва ўнинчи йиллари бўлди. Бу мумассил ҳайъатлар ё мусулмон бўлиш, ёки Ислом динига кирганликларини билдириш, ёхуд қабул қилганлари Ислом динининг асосларини ўрганиш учун Мадинага келар эдилар.\nБирор мумассил ҳайъат келганида Расули Акрам дарҳол янги кийимларини кияр, у ҳайъатни назокат, севги билан қабул қилар эдилар289.\nҲар кимнинг ҳолига ва кайфиятига, ҳар қабиланинг одатига ва анъанасига мувофиқ суҳбат қилардилар290. Баъзан бу мусофирларни бой саҳобалар уйларига юбориб, уларнинг мусофирпарварлик туйғуларини орттиришга ҳаракат қилардилар. Қайтишларида ҳайъатларнинг йўл харажатларини берардилар, уларни муносиб совғалар билан кузатардилар. Ўнинчи ҳижрат йилида мумассил ҳайъатлар учун Мадинада бир меҳмонхона ҳам қурилди291.\nШундан сўнг қабила мумассиллари бу меҳмонхоналарда қоладиган бўлдилар.\nРасули Акрам мусулмонликни қабул қилган ҳар қабилага биттадан муршид ва муаллим қўшиб жўнатардилар. Бу муршидлар Исломнинг асосий рукнларини ўргатишарди. Айни пайтда, улар сайёр «фиқҳ домласи» ҳам эди. Халққа ҳам Ислом фиқҳини (эътиқод, ибодат ва ахлоқ йўриқларини) ўргатишар, ҳам қабилаларга маданият (инсонийлик) олиб кирар эдилар. Қабилаларнинг истаклари билан уларга волийлар ҳам юборилиб, у ерларда ҳатто ҳукуматлар қурилди292.\nСарвари Олам мусулмонликни қабул қилган қабилалардан закот ва садақа йиғиш ишини маълум тартибга солдилар. Бу вазифа учун алоҳида бир бино ажратилди. Қабилаларга таҳсилдорлар юборилди. Ҳар мусулмоннинг бериши диний фарз бўлган закот Байтулмолнинг асосий даромад манбаи бўлди293.\nМусулмонлик Араб ярим оролининг ҳар тарафига яшин тезлигида ёйилди. Ислом дини Арабистоннинг энг чекка бурчакларига ҳам эшитилди.\nҲижратнинг тўққизинчи ва ўнинчи саналари мусулмонликнинг ёйилиш йиллари бўлди. Бу ярим оролнинг энг узоқ ва энг яқин жойлардаги халқ денгиз тўлқинлари каби гуруҳ-гуруҳ Мадинага томон ошиқар, Ислом динига кириш бўйича гўё бир-бирлари билан рақобатлашишар эди294.\nМадинага келган қабилалар орасида христиан ва мусавийлар ҳам бор эди. Бани Нажрон ва Бани Ханифа христиан қабилаларининг машҳурларидан эди. Булардан Бани Нажрон христианлари етмиш кишилик бир тамсил ҳайъати юбордилар. Мадинага келган ҳайъатлар ичида энг диққатни ўзига тортган ҳам Нажрон христианларининг вакиллари бўлди. Ҳайъатнинг бошида Абдулмасиҳ билан Абдулҳорис туришарди. Булар католик мазҳабидан эди. Ҳижоз билан Яман орасида чўзилган бой Нажрон водийси узоқ йиллар давомида христианлик ташвиқотининг марказига айланган эди. Бошқа қабила мумассиллари мусулмон уйларида меҳмон этилганлари ҳолда, Нажрон вакиллари Пайғамбар масжидида меҳмон қилинди, у ерда ўз диний маросимларини ўтказишларига рухсат этилди.\nБироқ Нажрон ҳайъати уларга кўрсатилган шунча кенг илтифотга қарамай, Исломни қабул қилишга уринмадилар. Фақат, Расули Акрам билан шартнома имзолаб, юртларига қайтдилар. «Кимсага тажовуз этмаганлари тақдирда ўзлари ҳам тажовузга учрамасликлари» келишиб олинди.\nШу билан бирга, христианлик Арабистонда узоқ яшай олмади. Кўп ўтмай, ўрнини мусулмонликка бўшатиб берди.\nНажд ва Ямома қабилаларидан Бани Ханифа қабиласи ҳам Мадинага бир ҳайъат юборди. Мусулмонликни қабул қилди. Ичларида машҳур Мусайлама ҳам бор эди. Қабиласи билан Мадинага келган Мусайлама қайтишида мусулмонликдан чиқиб, муртад бўлди, кейинчалик эса, пайғамбарликни даъво қилиб чиқди. Унга тарихда «Мусайламатул-каззоб» – «Ёлғончи Мусайлама» номи берилди.\nБулардан ташқари, Бани Асад қабиласининг бошлиғи Тулайҳа, Яман қабилаларидан Анс қабиласининг бошлиғи Асвади Ансийлар ҳам Мадинага келишган, иймон келтириб, мусулмон бўлишган эди. Қайтишларида иккиси ҳам Мусайламага ўхшаб муртад бўлиб (мусулмонликдан чиқиб), пайғамбарлик савдосига тутилдилар. Бироқ Расули Акрамдан сўнгра, Ҳазрати Абу Бакр розияллоҳу анҳу даврида бутун муртадлар (мартажийлар) каби, бу ёлғончи пағамбарлар (мутанаббийлар) ҳам жазоларини топдилар, ўртадан йўқотилдилар (ҳ. 11/м. 632).\nРасули Акрамни зиёрат этган қабилалардан Нажд ва Баҳрайн ўртасида жойлашган Бани Тамим қабиласининг ашрафи энг фасиҳ шоирларини ҳам олиб келишди. Бу шоирлар Расули Акрам ҳузурларида мусулмонлар билан шеърий мусобақага киришишди, мағлуб бўлгач, мусулмонликни қабул қилишди. Ибн Асирга кўра, Бани Тамим номидан гапирган хатиб Уторит эди. Мусулмонлар номидан Собит ўғли Қайс сўзга чиққан, Бани Тамим нотиғини гапиртирмай қўйган. Бани Тайй қабиласи эса мусулмонларга қарши итоатсиз бир ҳолат олган, тинмай бутпарастликни ёқлар эди.\nБир томондан, закот ва жизя таҳсилдорлари айланиб юраркан, бошқа томондан, мусулмонликни кўп қабул қилган жойларга бутларни синдириш учун аскарий гуруҳлар жўнатилар эди.\nҲазрати Али бошчилигидаги икки юз (бир ривоятда уч юз) кишилик бир аскарий гуруҳга Бани Тайй қабиласига оид эски бир ибодатхонани йиқитиш вазифаси топширилди. Қабила бошлиғи, тажовузга учраётибмизми, деган хаёлга борди. Ерларига мусулмонларнинг киришини истамади. Икки ўртада бир тўқнашув бўлди. Қабила бошлиғи Адий саховати билан араб шоирларига мавзу бўлган машҳур Ҳотам Тойнинг ўғли эди. Адий Ғассоний арабларидан паноҳ сўраб борди. Қабиласининг кўпчилик ашрафи Ҳазрати Али аскарлари томонидан асир олиниб, Мадинага олиб кетилди295. Асирлар орасида қабила бошлиғи Адийнинг опаси – Ҳотам Тойнинг қизи Сафона ҳам бор эди. Сафона, мени Пайғамбар ҳузурларига олиб боринглар, деди. Расули Акрам ҳузурларига келгач эса:\n— Ў Расулуллоҳ! Отам ўлган. Ўлғиз ақрабом – укам тоғларга қочиб кетди. Ҳурриятимни қўлга киритишим учун фидя беришга имконим йўқ. Қутилишим учун Сизнинг юксак лутф-марҳаматингиздан паноҳ сўрайман. Отам Ҳотамнинг исмини эшитгандирсиз. Сахий бир одам эди. Қабиласининг амири эди. Асирларни озод қилар, аёлларнинг номусини ҳимоя этар, фақир-фуқаронинг қорнини тўйдириб, бошига кулфат тушганларга ёрдам берар, ҳеч қандай илтимосни рад этмас эди. Мен ўша Ҳотамнинг қизи Сафонаман! – дейиши билан Расули Акрам:\n— Ҳотамнинг қизи Сафона озоддир! Отаси олийжаноб бир одам эди. Аллоҳ таоло марҳаматли бўлганларни севади. Умрини бутга сиғинувчилар орасида ўтказган бир одам учун Аллоҳнинг марҳаматини сўраш жоиз бўлса, отангга раҳматлар ўқирдим! – дедилар марҳамат қилиб296.\nҲотам қизи билан қабиладошлари қўйиб юборилди. Уларга қимматли совғалар берилди. Ҳотамнинг қизи Сурияга кетди. Укаси Адийни топди. Расули Акрамнинг кўрсатган сахийликларини укасига тушунтирди. Укасини Мадинага юборди. Адий Расули Акрам ҳузурларига кирди. Ислом динини қабул қилди. Расули Акрам Адийни ҳам қабиласига юбордилар. Адий қабиласига қайтди. Қабиладошларига бутпарастликни ташлаттирди. Шу тариқа Бани Тайй қабиласи ҳам мусулмонликни қабул қилди297.\nЯна бу орада машҳур араб шоири Каъб ибн Зуҳайр ҳам мусулмонликни қабул қилди. Каъбнинг отаси Зуҳайр Исломдан аввал жоҳилият даври шоирларидан бўлган. Мусобақаларда шеърлари юқори баҳоланган. «Муаллақа асҳоб»идан, яъни Каъба деворига осилган етти муаллақадан бирининг муаллифи эди. Қасидаси учинчи ўринни олган. Зуҳайрнинг Бужайр ва Каъб исмли икки ўғли бор эди. Бужайр анча олдин Ислом динини қабул қилган, аммо укаси Каъб мусулмон бўлмаган, бунинг устига, мусулмонларга қарши таҳқирлари билан танилган бир шоирдир. Каъб Расули Акрамни, Ислом динини, Ислом эътиқодини заҳарли ҳажвияларида камситар эди. Бужайр Каъбнинг Исломга кириши учун кўп ваъзу насиҳатлар, тавсиялар берди, лекин уни кўндиролмади. Ва ниҳоят Каъб Расули Акрамнинг олийжанобликларига тан бериб, ул Зотдан имдод сўрашга қарор берди. Мадинага келди. Шаҳарга кечқурун кирди. Эртаси кун эрталаб яширинча масжидга кирди. Тиз чўкиб ўтирди... Расули Акрамга:\n— Ў Расулуллоҳ! Ўтмишдаги гуноҳларига тавба қилиб Ислом динини қабул қилган Каъбни ҳузурингизга мусулмон ҳолда олиб келсам, уни афв этасизми? – дея сўради.\nРасули Акрамдан «Ҳа!» жавобини олгандан кейин ўзини танитди: Каъб ибн Зуҳайр эканлигини маълум қилди. Атрофида ўтирган бир неча саҳоба, Каъбни ўлдиришга Расули Акрамдан рухсат сўрашди. Аммо Расули Акрам:\n— Йўқ! Каъб афв этилди! – дедилар.\n— Шундан сўнг Каъб араб шеъриятининг бир шоҳ асари ҳисобланган қасидасини Сарвари Оламнинг ҳузурларида ўқиб берди. Бу қасидага «Бонат Суод» қасидаси дейилди. (Суод шоир севгилисининг исми эди.) Қасида эллик етти ёки эллик тўққиз байтдан иборат. Шоир қасиданинг Пайғамбаримизни мадҳ этган жойига келганда, Расули Акрам елкаларидаги ҳирқаларини Каъбга ҳадя қилдилар. Шоир бу байтида шундай деган эди:\n«Пайғамбар дунёни нурлантирган бир машъаладир. Ҳар ёмонликни маҳв этган Аллоҳнинг қиличларидан биридир!»298\nРасули Акрам бурдаларини (ҳирқаи саодатларини) шоирга кийдирганлари учун Каъбнинг «Бонат Суод» қасидаси «Қасидаи Бурда» ёҳуд «Қасидаи Буръа» номлари билан шуҳрат қозонди. (Бурда – ҳирқа, Буръа – шифо берувчи маъноларида келади.)299\nОртиқ Арабистонда мусулмонларга қарши турадиган ҳеч қандай куч қолмади. Икки йил ичида у ерда-бу ерда яшаган мусавийлар ва христианларни ҳисобга олмаганда, бутун Араб ярим оролида ёлғиз Ислом дини ҳоким бўлди. Ҳар тарафда фақат «тавҳид аломати»бўлган «Аллоҳу акбар» садоси янгради. Бу порлоқ зафар инсон қудратидан зиёда, Аллоҳнинг тафвиқий асари эди300.\n287. «У (Аллоҳ) ўз Пайғамбари (Муҳаммад алайҳиссалом)ни ҳидоят ва ҳақ дин (Ислом) билан, у (дин)ни барча (дин)ларга ғолиб-устун қилиш учун юборган Зотдир» (Фатҳ сураси, 28-оят).\nБу ояти карима мусулмонликнинг бутун динлардан устун бўлажагини муждалагандир. Мусулмонликнинг Арабистонда бутун динларга устунлиги Расули акрам замонларида воқеъ бўлди (Мавлоно Муҳаммад Али. «Пайғамбаримиз», 204-бет).\n288. Ибн Ҳишом.\n289. Субҳи Пошо. «Ҳақойиқул калом фил тарихил-Ислам», 113-бет.\n290. Жавдат Пошо. «Қиссаси анбиё», 3-жилд, 332-бет.\n291. «Тарихи дини Ислом», 4-жилд, 525-бет.\n292. «Ҳақойиқул калом...», 114-бет.\n293. «Пайғамбаримиз», 205-бет.\n294. «(Эй Муҳаммад), қачон Аллоҳнинг ёрдами ва ғалаба келса ва одамлар тўп-тўп бўлишиб Аллоҳнинг дини (Ислом)га кираётганларини кўрсангиз, дарҳол Парвордигорингизга ҳамд айтиш билан (У Зотни ҳар қандай «шерик»лардан) покланг ва У Зотдан мағфират сўранг! Зеро, У тавбаларни қабул қилгувчи бўлган Зотдир» (Наср сураси, 1-3-оятлар).\nБу сура Расули акрам вафотларининг яқинлашганига ишора саналган, Қуръондаги энг сўнг нозил бўлган сура сифатида қабул қилинган («Қуръон тили», 8-жилд, 6234-бет).\nИбн Умарга кўра, бу сура Расули акрамнинг сўнгги ҳажлари асносида нозил бўлган (Абу Ҳаййон).\nШуни эътиборга олиб, Наср сураси Вадоъ ҳажида, ҳайитнинг иккинчи куни нозил бўлган, деганларнинг ривоятини қабул этмоқ лозимдир.\n295. «Аллоҳнинг қули ва Расули Муҳаммад», 292-бет.\n296. Машҳур Шайх Саъдий бу ҳаяжонли ҳикояни «Бўстон» номли китобида нақадар гўзал англатган!\n297. Амир Али. «Руҳи Ислом», 99-бет; Мавлоно Муҳаммад Али. «Пайғамбаримиз», 206-бет.\n299. Расули акрамнинг Зубайр ўғли Каъбга ҳадя этганлари бу ҳирқани Шом умавий давлатини қурган Муовия Каъбдан кейин унинг ворисларидан қирқ минг дирҳамга сотиб олган эди. Кейинчалик бу «Ҳирқаи Саодат» умавийлардан аббосийларга ва Миср аббосийларидан усмонийларга ўтди. Истанбулдаги Тўпқопи саройи музейида «Ҳирқаи Саодат» бўлимида олтин бир маҳфаза (қимматли ашёлар сақланадиган қути) ичида сақланмоқда. Бу маҳфаза учинчи Султон Мурод томонидан ясалган (Таҳсин Ўз. «Ҳирқаи Саодат бўлими», 23-бет).\n300. «Эҳтимол, Аллоҳ сизлар билан (Макка кофирларлари орасидаги) сизлар душманлашиб юрган кимсалар ўртасида (уларни ҳам иймон ва Исломга муваффақ қилиш билан) бир дўстликни пайдо қилиб қўюр. Аллоҳ барча ишга қодирдир. Аллоҳ мағфиратли, меҳрибондир» (Мумтаҳана сура, 7-оят).\nУЧИНЧИ КИТОБ: Алвидо дунё, ассалом охират! Вадо ҳажи, Вадо хутбаси: Ҳаж ва ибодат


Медведевнинг ваъдасига ишонч йўқ\nРоссия президенти Дмитрий Медведев қирғизистонлик ҳамкасби Қурманбек Бақиевга мамлакатда миллатчилик негизида содир этилган жиноятларга қарши қатъий курашишга ваъда берди.\nБу ҳақда Россиянинг “Новости” ахборот агентлиги маълум қилди. Д.Медведев Россия бу каби жиноятларнинг мавжуд бўлиши мумкин эмаслиги борасида принципиал позицияда туришини таъкидлаган.\nБироқ Москвадаги “Фуқаровий кўмак” ташкилоти вакили Баҳром Ҳамроев бу ваъдага ишонмаслигини билдирди.\n“Аввал Елцин ҳам Медведевникига ўхшаган баëнотлар қиларди. Россия жамоатчилиги орасида миллатчилик, умуман ирқчиликка қарши курашамиз, деган эди. Путин ҳам худди шунга ўхшаган баëнот қилганди. Лекин Россия ҳукумати тақирбошларга қарши курашмаётганини сезса бўлади. Чунки милициянинг бунга кўз юмиб туриши ҳукумат олиб бораëтган сиëсатдан далолат беради. Ҳукуматнинг сиëсати шунақа экани, яъни бугунги кунда Кремлнинг кўз юмиши бу давлатнинг сиëсатидан келиб чиқади, деган фикр туғилади”,- деди Б.Ҳамроев.\nРоссияда яшаётган ўзбекистонлик бир суҳбатдошимиз ҳам рус миллатчилари ҳаракатлари бу яқин орада тўхтамаслигини айтади.\n“Бу вазият қийин масала. Балки кимдир қўллаб-қувватлар. Буларнинг тарафини оладиган шунча кучлар бор-да. Москва ва Петербургда миллатчилик кучлари жуда ривожланган. Масалан, кечқурун 12да метрода кетаëтган бўлсангиз, 5-6 таси кириб, сизни уриб кетмаслигига кафолат йўқ. Кимни уряпти, нимага уряпти - бу билан ҳеч кимнинг иши йўқ. Сочинг қора бўлса бўлди”,- дейди суҳбатдош.\nҲозирча Д.Медведовнинг ваъдаси амалга ошиш-ошмаслиги номаълум. Лекин Россияда энг кўп миллатчилик қурбонлари ўзбекистонликлар бўлгани ҳолда Д.Медведов нега бундай ваъдани Ўзбекистон раҳбари Ислом Каримовга бермади, деган савол туғилади.\nЧунки, таҳлилчилар фикрича, қирғиз ҳукумати ва қирғизистонликлар рус миллатчиларига қарши ўз норозиликларини ҳар доим ҳам билдириб келмоқда. Яқинда Бишкекда рус миллатчиларига қарши намойиш бўлиб ўтган ва қирғиз парламентида ҳам Россияда Қирғизистон фуқароларининг ўлдирилиш ҳолатлари кўпаяётгани масаласи муҳокама қилинганди.\nЎзбекистон ҳукумати эса хориждаги фуқаролари тақдирига ҳар доим бефарқлик билан қараб келаётганини айтади Баҳром Ҳамроев.\n“Медведевнинг бу ваъдани Каримовга эмас, Бақиевга бериши сабаби бор. Ўзбекистон ҳукуматига бундай ваъдалар бермайди. Чунки Ўзбекистон ҳукумати мамлакат халқини, фуқароларини ҳимоя қилмаслигини ҳамма билади. Россияда ўзбеклар жуда қийин аҳволда. Уриб кетиш, алдаш оддий ҳолатга айланди. Лекин Ўзбекистон ҳукумати бугунгача ўз фуқароларини ҳимоя қилиш мақсадида қатъиян бир нарсани Россиядан талаб қилмаган”,- дейди Б.Ҳамроев.\n23 йилдан буён Россияда яшаётган Абдуғаффор аканинг айтишича, Россияда меҳнат қилаётган ўзбк мардикорлари доимий қўрқув остида яшашга мажбур бўлаётир.\n“Тақирбошларга дуч келган нафақат ўзбеклар, балки арманлар, грузинлар, озарбойжонлар - ҳаммасининг аҳволи шу. Мана, электр поездда нечтасини уриб ташлашган, пичоқлаб ўлдириб ташлаб юборади. Бундай ҳолатлар жуда кўп бўляпти. Бундан ҳеч бир миллат ҳимоя қилинмаган. Чунки бу нарсалар ҳам кимгадир керакдир. Бу нарсаларнинг ҳаммаси тепадан назорат қилинган ҳолда режа билан қилинади-ку”,- дейди Абдуғаффор ака.\nАксар экспертлар ва ҳуқуқ ҳимоячилари Россияда ўзга миллатлар вакилларига нисбатан торқатсизлик фақатгина безори, тақирбош ёшлар даражасида эмас, балки ҳукуматнинг турли органлари миқёсида ҳам кузатилаётганини эътироф этади.\nРоссия Ички ишлар вазирлиги маълумотига кўра, айни пайтда Россия ҳудудида ноқонуний равишда яшаётган муҳожирлар сони беш миллионни ташкил қилади. Рўйхатдан ўтган чет эл фуқароларининг сони эса саккиз миллионга етган.


27 май 2020, Тошкент вақти: 10:41\nАндижон-Ўш-Эргаштом-Қашқар автомобиль йўлининг схематик кўриниши.\nПрезидент Мирзиёев Қирғизистонга давлат ташрифи чоғида Ўзбекистонни Қирғизистон орқали Хитой билан боғловчи автомобиль йўли қуриш тўғрисида президент Атамбаев билан келишиб олгани тўғрисида баёнот берди.\nАндижон-Ўш-Эргаштом-Қашқар автомобиль йўлини қуриш юзасидан ҳозирча ҳеч қандай ҳужжат имзолангани йўқ.\nЎзбекистонлик ва қирғизистонлик мутахассислар фикрича, ҳар уччала давлат учун зарур бўлган бу лойиҳа, амалга оширса бўладиган лойиҳадир.\nЎзбекистон Қирғизистон билан Ўш орқали Хитойга йўл очмоқчи\nШавкат Мирзиёев 5 сентябрь куни Бишкекда “Биз Андижон-Ўш-Эргаштом-Қашқар автомобиль йўлини қуриш тўғрисида келишиб олдик. Бу Хитойга олиб борадиган энг қисқа йўлдир. Яқин вақт ичида барча ҳужжатларни имзолаш тўғрисида келишиб олдик, юридик жиҳатдан келишиб оламиз ва амалга оширамиз”, деб баёнот берди.\nЭргаштом – Қирғизистон билан Хитой чегарасидаги Қирғизистонга қарашли қишлоқ. Бу ерда чегара ўтказиш-назорат пункти бор.\nЭргаштомгача Ўшдан 240 км, Андижондан 285 км.\nЭргаштом билан Қашқар (Хитой) ўртаси 250 км.\nДемак, Ўзбекистон президенти айтаётган лойиҳа камида 285 километрли, агар Қашқаргача бўлган масофа қўшиб ҳисобланса, 500 километрдан сал кўпроқ йўл қуриш лойиҳасидир.\nҚирғизистон ҳукуматининг собиқ аъзоси, иқтисодчи Жумакадир Акенеевнинг айтишича, гап янги йўл қуриш устида эмас, мавжуд йўлни реконструкция қилиш устида бораётган бўлиши керак. Чунки шу кунда ҳам бу йўл орқали Хитойдан юк ташилмоқда.\n- Гап мавжуд йўлни тубдан реконструкция қилиш, 4 полосали, 30 тонна ва ундан ортиқ юк кўтарадиган автомобиллар юрадиган стратегик йўл қилиш устида кетаяпти, деди қирғизистонлик иқтисодчи.\nАндижон-Ўш-Эргаштом-Қашқар автомобиль йўли лойиҳасининг Ўзбекистон томони тайёрлаган ҳисоб-китоб билан яқин таниш мутахассиснинг Озодликка исми айтилмаслиги шарти билан айтишича, мазкур лойиҳани амалга оширишга 36-40 млн. доллар атрофида маблағ талаб қилинади.\nЎзбекистонлик мутахассис ўзидаги маълумотларга таяниб, йўлнинг Хитойдаги қисми, бутун инфраструктураси билан, қарийб 70 фоизга битгани ҳақида, лойиҳани молиялашга Осиё тараққиёт банкидан кредит сўраш учун ҳужжатлар тайёрланаётгани ҳақида айтди.\nЙўл нима учун керак?\nХитойдан Қирғизистон ва Ўзбекистонга келадиган юклар тўғрисида кўпчиликда муайян тасаввур бор. Ўзбекистондан Хитойга чиқариладиган юк тўғрисида тасаввур ҳосил қилиш учун эса, ўзбекистонлик мутахассис айтган мана бу тахминий рақамлар ёрдам бериши мумкин:\n“Ўзбекистоннинг Хитойга бир йилда чиқарадиган юки 8 млн. тонна атрофида. Бир тонна юкнинг транспортировкаси шу кунда 65 долларга тушмоқда. Бу пулнинг 50 доллари “Қозоғистон темир йўллари”га тўланмоқда”.\nБу гапни айтган мутахассисга кўра, Хитойга автойўл қурилса, нафақат юк транзити тарифлари пасаяди, балки қўшимча иш ўринлари яратилади, Ўзбекистонда юк автомобиллари ишлаб чиқаришни ривожлантиришга ҳам қўшимча импульс бўлади.\nАндижон вилоят ҳокимлигининг исми сир қолиш шарти билан гапирган лойиҳа билан таниш мулозимига кўра, Хитойга йўл лойиҳаси тайёрланганига 5 йил бўлган ва ҳукуматга кўриб чиқиш учун ўтган йили топширилган.\nЙўл Қирғизистонга керакми?\nҚирғизистон ҳукуматининг собиқ аъзоси, иқтисодчи Жумакадир Акенеевнинг фикрича, Андижон-Ўш-Эргаштом-Қашқар автомобиль йўли лойиҳаси Қирғизистон учун ҳам ўта зарур ва фойдали лойиҳадир.\n“Бу жуда яхши ғоя. Тоғли мамлакат бўлганимиз учун юкларнинг 95 фоизи автомобиль транспорти билан ташилади. Агар бу йўл реконструкция қилинса, Қирғизистонга фақат фойда олиб келади”, - деди Акенеев.\n"Ҳисоб-китобни пухтароқ қилган яхши"\nОзод Европа/Озодлик радиосининг Марказий Осиё бўйича мутахассиси Брус Панниернинг фикрича, икки қўшни давлат ҳукуматларининг Андижон-Ўш-Эргаштом-Қашқар автомобиль йўлини қуриш ниятида самимийлиги эҳтимоли каттадир.\n"Лекин, дейди Панниер, масала охир-оқибат яна маблағга бориб тақалиб қолиши мумкин, йўлнинг ўзини қуриш битта ташвиш бўлса, унинг инфраструктурасини қуриш бошқа ташвишдир ва бу ишга яна бир неча ўн миллион доллар маблағ керак, бўлади”.\nЛойиҳага ёндош лойиҳа\nШуни айтиш керакки, Андижон-Ўш-Эргаштом-Қашқар автомобиль йўли, Мирзиёевга кўра, Хитой-Қирғизистон-Ўзбекистон темир йўли қурилгунича амалга оширилиши кутилаётган лойиҳадир.\nЎзбекистон президенти 5 сентябрь куни “темир йўл қуриш бўйича ишларни имкони борича тезлатишга” Қирғизистон раҳбарияти билан келишиб олгани тўғрисида айтди.\nХитой-Қирғизистон-Ўзбекистон темир йўлини қуриш ғояси 1995 йили пайдо бўлган, ўшандан буён йўл йўналишининг икки варианти устида Қирғизистонда баҳс давом этиб келмоқда.\nБиринчи вариант Қашқар-Эргаштом-Ўш-Андижон йўналиши бўлса, иккинчиси Қашқар-Тўруғарт-Балиқчи-Қоракече-Жалолобод-Андижон йўналишидир.\nҚирғизистон ҳукумати мамлакат ичидан ўтишини ҳисобга олиб, иккинчи вариант тарафдори эканлигини айтиб келади. 6 сентябрь куни Қирғизистон транспорт ва йўллар вазири Жамшитбек Калилов Азаттиқ радиосига Хитой-Қирғизистон-Ўзбекистон темир йўлининг техник-иқтисодий асосламаси тайёр эканлигини, Қирғизистон йўлнинг иккинчи варианти тарафдори эканлигини билдирди.\nРивожланаётган ўзбек-қирғиз савдо алоқалари\nПрезидент Мирзиёев келтирган рақамлардан келиб чиқилса,Андижон-Ўш-Эргаштом-Қашқар автомобиль йўли нафақат Хитой билан савдо учун, балки Ўзбекистон-Қирғизистон савдо алоқаларини ривожлантириш учун ҳам зарурдир.\n“Қирғизистон билан савдо-иқтисодий алоқаларимиз сўнгги 7 ой ичида 60 фоизга ўсди. Яқин йиллар ичида бу кўрсаткични 500 млн долларга етказмоқчимиз”, деди Мирзиёев.


«Бу боғ ва токзорлар аҳолига хусусийлаштириб берилади». Президент Олтиариқдаги минг гектарли боғни бориб кўрди – Kommers.uz\nБизнес\t14:37 | 12.5.22\n«Бу боғ ва токзорлар аҳолига хусусийлаштириб берилади». Президент Олтиариқдаги минг гектарли боғни бориб кўрди\nФарғона вилоятида мева-сабзавотчилик ва гулчиликни ривожлантириш бўйича лойиҳалар тақдимот қилинди.\nШавкат Мирзиёев Фарғона вилоятига ташрифини Олтиариқ туманидан бошлади. Президент туман чеккасидаги минг гектар адирликда ташкил этилган узумчилик ва боғдорчилик плантациясини бориб кўрди.\nПрезидент матбуот хизматининг таъкидлашича, илгари бу жой ҳеч нарса экилмайдиган қуруқ ер эди. Қишлоқ хўжалигини инновацион ривожлантириш борасидаги ишлар натижасида минг гектар янги манба пайдо бўлган. Бунинг учун қудуқлар ва ҳовузлар қазилиб, томчилатиб суғориш йўлга қўйилган. Бунда фойдаланилган ускуна ва қувурлар ҳам тўлиқ маҳаллий маҳсулот ҳисобланади.\nҚатор ораларига тарвуз экилган. Бозор талабига қараб, қалампир, булғор қалампири, бодринг, кўкатлар ва бошқа полиз маҳсулотлари етиштирилади.\nҚайд этилишича, бу ер замонавий агросаноат мажмуи бўлади — 1 минг 500 тонна сиғимли музлаткичли омбор, маиший хизмат шохобчалари барпо этилади. 6 та минитрактор, 10 та юк машинаси сотиб олинади. Боғ ва токзорлар аҳолига бўлиб берилади. Бу миришкор олтиариқликлар учун катта имкониятлар яратади.\nҲудудда 3 мингдан ортиқ иш ўрни очилиши айтилди. Уларга ишсиз ёшлар ва эҳтиёжманд оилалар, жумладан, хориждан қайтиб келган меҳнат муҳожирлари ишга олинади. Президент шундай ишчилар билан суҳбатлашди.


Апрелнинг 12-санасида, Отахон театрнинг маҳоратли актрисаси Шаҳло Темированинг таваллуд айёми.\nИстеъдод соҳибасини айёми билан қутлаб, аввало сиҳат-саломатлик, узоқ ва саодатли умр, кенг ризқ-насиба, оилавий кўнгил хотиржамлик ҳамда ижодий файз, нурафшонлик тилаймиз.\nШаҳлохон, саҳна ва экран оламида айтса айтгулик, ёзса ёзгулик қаҳрамонларингиз бор. Сизни экранда шоира Саида Зуннунова қиёфасида кўриб севиндик. Шаҳло - Саида Зуннунованинг шоир қалби, ёрига оташин муҳаббати, вафо-садоқати, сабр-бардоши томошабин хотирамизда қолди, мутахассис кўнгил торларимизни чертди. Ҳар бир образингизни севсангиз, халқга севиласиз. Ижодда шуҳрат кетидан шуҳрат келиб, ҳурмат ва обрўйингиз осмон қадар бўлса ҳам оддийлик-соддаликни ўзингизга ҳамроҳ қилинг. Камтарлик либосингиз бўлсин. Улуғлик оддийликда! Репертуарингиз ўзингиз орзу қилган образ-қаҳрамонларга бойиверсин.\nАллоҳнинг марҳаматида ва муҳаббатида яшанг!


Мигель Коттонинг фаолиятидаги сўнгги рақиби Давид Лемье бўлиши мумкин\n10 август, 2017, 07:05\nЎрта вазн тоифасининг IBF версияси собиқ жаҳон чемпиони Давид Лемье (38-3, 33 KO) Мигель Котто билан шу йилнинг декабр ойида рингда учрашмоқчи. Бу ҳақда канадалик боксчининг менежери Камиль Эстефан маълум қилган.\n26 август куни Котто ўзининг навбатдаги жангида япониялик Йосихиро Камегаи билан ўзаро ҳисоб-китоб қилиб олади. Шундан сўнг у йил охирига қадар хайрлашув жангини ўтказишни режалаштирган.\n– 26 август куни Котто Калифорнияда рингга чиқади. У ғалаба қозониши шарт ва бу жангга яхши кайфиятда келиши зарур. Декабрда умид қиламизки, Котто Лемье билан куч синашади, — дея Эстефаннинг сўзларини келтиради BoxingScene нашри.


Президент Рейган даврида АҚШ давлат котиби бўлган Жорж Шульц 100 ёшида вафот этди\n26 сентябр 2021, Тошкент вақти: 01:42\nШульц ўлими ҳақида 7 февраль куни Гувер институти маълум қилди.\n6 февраль куни Совуқ уруш тугашига салмоқли ҳисса қўшган собиқ АҚШ давлат котиби ва таниқли давлат арбоби Жорж Шульц 100 ёшида вафот этди.\nШульц 1982 йилдан 1989 йилгача президент Рональд Рейган маъмуриятининг давлат котиби сифатида танилган бўлса-да, бошқа кўплаб лавозимларида ҳам ишлаган. Хусусан, у президент Ричард Никсон маъмуриятида хазина котиби, меҳнат котиби, бошқарув ва бюджет идорасининг директори ўлароқ ишлаган.\n1985 йилда Совет Иттифоқида Михаил Горбачёв ҳокимият тепасига келганидан сўнг, Шульц Рейганни Совет раҳбари билан шахсий муносабат ўрнатишга ундаган. 1987 йилда икки давлат ўрта масофага учувчи Ядровий қуроллар ҳақидаги битимни (INF) имзолаган.\nШульц, шунингдек, Фаластин-Исроил можаросини ҳал қилиш ва Ливанда 1980 йилларда содир бўлган қонли фуқаролар урушини тугатиш учун курашган.\nДипломат сиёсий карьерасини тугатганидан кейин, Стэнфорд университети қошидаги Гувер институтида катта илмий ходим ўлароқ ишлаган.


"Шавкат Мирзиёев ё футболни кўтараман, ёки бутунлай йўқ қиламан деган" — Раматов - Offside.uz – Offside'да бўлинг, офсайдда қолманг!\n"Шавкат Мирзиёев ё футболни кўтараман, ёки бутунлай йўқ қиламан деган" — Раматов\nЎФА янги президенти Очилбой Раматов навбатдан ташқари ҳисобот сайлов конференцияси вақтида Ўзбекистонда футболни ривожлантириш учун қилиниши лозим бўлган ишларга тўхталиб, Президент Шавкат Мирзиёевнинг футболга бераётган эътибори ҳақида ҳам гапирди.\n«Муҳтарам юртбошимиз Шавкат Мирзиёев жуда ҳам қаттиқ топшириқлар берган. Улар ё футболни кўтараман, ёки бутунлай йўқ қиламан деган.\nПрезидент қабулхонасига келаётган мурожаатларнинг аксариятида ҳам мухлислар талаб қилишмоқда. Нега бизда футбол ривожланмаяпти? Нега бизда ҳаммаси «ўйин»? Нега ҳакамларимиз ҳар хил қинғир ўйинлар қилади? Бунга қарайдиган бир, футболнинг эгаси борми, деган гапларни одамлар ёзяпти. Буларнинг барчаси йиғилиб-йиғилиб томчи бўлиб денгиз бўлади.\nМухлислар ҳам Ўзбекистон терма жамоасини ЖЧга чиқишини кўришни истайди. Аммо у қилдик, бу қилдик, ҳеч нарсани эплай олмадик. ЖЧ-2018га ҳам чиқа олмадик», дея Раматовнинг сўзларидан иқтибос келтиради Tribuna.UZ мухбири.\n25/01, 21:01 0


Ҳусниддин Мусаев 1990 йил 19 майда Жиззах вилояти Ғаллаорол туманида туғилган. 1997-2003 йилларда Муқимий номидаги 2-сонли умумий ўрта таълим мактабида таҳсил олган. 2003-2008 йилларда Т.Саримсоқов номидаги 2-сонли лицей-интернатида кимё йўналишини аъло баҳолар билан тамомлаган. У ўрта-махсус таълимни тугатиб Ватан олдидаги йигитлик бурчини адо этишни мақсад қилди. Ҳарбий хизмат давомида ўзининг жисмонан ва руҳан кучли эканлиги, ижтимоий-сиёсий билимларни пухта ўзлаштирганлиги ҳамда жанговар топшириқларни аъло даражада бажарганлиги сабабли олий ўқув юртларига кириш учун имтиёзли тавсиянома билан тақдирланган.\n2010-2014 йилларда Мирзо Улуғбек номидаги Ўзбекистон Миллий университети Кимё факультетида таҳсил олди. Органик кимё кафедрасида “Антранил кислотасининг н-бутилхлорид ва антранил кислотасининг натрийли тузи билан реакцияси” мавзусидаги диплом ишини муваффаққиятли ҳимоя қилди. Бакалавр босқичини тугатиб, шу факультетнинг 5А401503 - “Нефт ва газ кимёси ва технологияси”мутахассислиги бўйича магистратурага давлат гранти асосида ўқишга қабул қилинди.\nҲусниддин Мусаев Университетда илмий-педагогик салоҳиятини намойиш қилиб, бир қатор илмий лойиҳаларда фаол иштирок этди. 2016 йил “Нефт ва газни қайта ишлашда нанотузилишли фотокаталитик-адсорбентларнинг қўлланилиши” мавзусида магистрлик диссертациясини ҳам ҳимоя қилди. 2016-2017 йилларда Тошкент кимё-технология институтида ассистент ўқитувчи лавозимида меҳнат фаолиятини бошлади. Шу вақт давомида “Умидли кимёгарлар-2017” республика миқёсида ўтказилган илмий-амалий конференциясида “Энг яхши илмий маъруза” номинацияси ғолиби бўлди.\n2018 йилдан бошлаб Ўзбекистон Миллий университети Кимё факультети Умумий ва нефт-газ кимё кафедрасининг таянч докторанти сифатида илмий изланишлар олиб бормоқда. Шу билан бирга, МУ-ФЗ-20171025150 -“Нанотузилишли металл оксидларининг олиниши ва уларнинг органик синтез реакцияларида қўлланилиши” мавзусидаги ёш олимлар фундаментал лойиҳасига раҳбарлик қилиб келмоқда.\nҲусниддин Мусаев бир қанча халқаро ҳамда республика доирасидаги илмий конференцияларда фаол иштирок этди. Жумладан, жорий йилда Россиянинг Санкт-Петербург шаҳрида ўтказилган “XX International Sol-Gel ” халқаро конференциясида ўз маърузаси билан қатнашди.\nУнинг 30 дан ортиқ, жумладан, нуфузли хорижий нашрларда 2 та (Scopus маълумотларига киритилган), республика илмий журналларида 4 та, халқаро конференция материалларида 6 та ҳамда республикада ўтказилган конференция материалларида 18 та илмий мақола ва тезислари чоп этилган.\nИнновацион ривожланиш вазирлигининг “Ёш олимларни ривожланган давлатларга қисқа муддатли стажировкага жўнатиш” бўйича 2019 йил III чорак учун эълон қилинган танловида муваффаққиятли иштирок этиб, 2020 йил 1 февралидан 30 апрелигача Германиянинг Дармштадт техника университетида илмий стажировка ўтаб келиш учун йўлланмани қўлга киритди.\nҲозирги кунда у нанотузилишли бирикмаларнинг олиниш усуллари, уларнинг физикавий ка кимёвий хоссаларини ўрганиш, шунингдек, нефт ва газ маҳсулотлари билан ифлосланган саноат чиқинди сувларини тозалаш ҳамда органик синтез реакциялари бўйича илмий изланишлар қилмоқда. “Нанотузилишли металл оксидларининг олиниши ва экоқўлланилиши” мавзусидаги илмий ишини профессор Олим Рўзимурадов раҳбарлигида олиб бормоқда.\nБу умидли ёш олимнинг келажакда мамлакатимиз равнақи ва унинг жаҳон ҳамжамиятида муносиб ўрин эгаллаши учун муносиб ҳисса қўшадиган етук мутахассис бўлиб шаклланишига, илмий изланишларини янада чуқур давом эттиришига тилакдошмиз.\nУниверситет илмий-тадқиқот бўлими медиа хизмати


Ўзбекистонда тармоқни ривожлантиришга 883,7 млн доллар сарфланади\n15:48 / 01.12.2015\nЎзбекистонда 2020 йилга қадар интернетга уланиш имкониятларини кенгайтиришга қаратилган 9та лойиҳа амалга оширилади. Бу ҳақда 30 ноябрь куни Ўзбекистон алоқа тарихи музейида бўлиб ўтган Ўзбекистон телекоммуникация тармоқларида кенг полосали технологияларнинг жорий қилинишига бағишланган матбуот анжуманида маълум қилинди.\nТадбирда таъкидланганидек, телекоммуникация хизматлари бозори операторлари томонидан минтақаларда кенг полосали уланиш портларини кенгайтириш, сифатли хизмат кўрсатиш бўйича ишлар олиб борилмоқда. Мазкур жараён Ўзбекистон Республикаси Президентининг 2015 йилда тасдиқланган 2015-2019 йилларда ахборот-коммуникация технологияларининг манзилли ривожлантириш дастурига мувофиқ амалга оширилмоқда.\nДастур ўзида умумий суммаси 883,7 млн доллардан иборат 9 та йирик инвестиция лойиҳани ўз ичига олган бўлиб, улар орасида қуйидаги лойиҳалар мавжуд:\n- мобил алоқа тармоқларини, хусусан, ҲСПА+, 4Г ЛТE технологияларини ривожлантириш;\n- қайд этилган ва симсиз кенг полосали уланиш тармоқларини кенгайтириш;\n- маълумотлар узатиш магистрал ва мултисервис тармоқларини кенгайтириш, оптик-толали алоқа линияларини қуриш;\n- мултимедиа хизматларининг янги турларини жорий этиш ва контентни ривожлантириш учун қулай шароитларни яратиш.\nМазкур лойиҳаларни амалга ошириш натижасида қайд этилган кенг полосали уланиш портлари сони 2,2 марта, маълумотлар узатиш тезлиги эса 20 мартага ошади. Шунингдек, 20дан ортиқ янги хизмат турларини жорий этиш, жумладан, ИП-телевидения, ИП-телефония ва бошқа хизматларни янада ривожлантириш режалаштирилган.\nМазкур барча ишлар мамлакатимиз экспертлари томонидан етакчи халқаро мутахассисларни жалб этган ҳолда, махсус ишлаб чиқилган ахборот-коммуникация технологияларини ривожлантириш дастури доирасида комплекс равишда амалга оширилмоқда.


Телекоммуникация тармоқларига қонунга хилоф равишда уланганлик учун санкцияларни жорий этмоқчилар | NORMA.UZ\nАхборот технологиялари ва коммуникацияларини ривожлантириш вазирлиги Жиноят кодекси ва Маъмурий жавобгарлик тўғрисидаги кодексга тузатишлар лойиҳасини ишлаб чиқди. Қонун лойиҳаси ҚҲТБТ порталида муҳокама қилинмоқда.\nБиринчидан, жиноят аломатлари (иккинчидан дейилган жойга қаранг) мавжуд бўлмаганда, телекоммуникациялар тармоғига қонунга хилоф равишда (рухсатсиз) уланганлик учун маъмурий жавобгарликни жорий этиш назарда тутилмоқда. Мазкур ҳуқуқбузарлик учун фуқароларга – 10 ЭКИҲдан 20 ЭКИҲгача миқдорда, мансабдор шахсларга эса 20 ЭКИҲдан 50 ЭКИҲгача миқдорда жарима солиш таклиф қилинмоқда. Ҳуқуқбузарлик қуроллари мусодара этилади.\nМаълумот учун: телекоммуникациялар тармоғи – узатишларнинг бир ёки бир неча турини: телефон, телеграф, факсимиль турларини, маълумотлар узатиш ва ҳужжатли хабарларнинг бошқа турларини, телевизион ва радиоэшиттириш дастурларини трансляция қилишни таъминловчи телекоммуникация воситаларининг мажмуи («Телекоммуникациялар тўғрисида»ги Қонуннинг 2-моддаси).\nИккинчидан, лойиҳадан келиб чиқилса, қуйидагилар жиноят аломатлари ҳисобланади:\nтелекоммуникациялар тармоғига қонунга хилоф равишда (рухсатсиз) уланишдан мақсад – ундан белгиланган ҳимоя тизимларини айланиб ўтган ҳолда фойдаланиш ва халқаро трафикни ўтказиш;\nушбу мақсадлар учун мўлжалланган махсус дастурий ёки аппарат воситаларини сақлаш ва улар ишлаши учун шарт-шароитлар яратиш.\nКўрсатилган қилмишлар учун санкция сифатида 100 ЭКИҲдан 300 ЭКИҲгача миқдорда жарима ёки 1 йилдан 3 йилгача озодликни чеклаш ёхуд 3 йилгача озодликдан маҳрум қилиш жазосини тайинлаш таклиф этилмоқда.\nбир гуруҳ шахслар томонидан олдиндан тил бириктириб;\nхизмат мавқеидан фойдаланган ҳолда;\nуюшган гуруҳ томонидан ёки унинг манфаатларини кўзлаб содир этилган бўлса, жазони оғирлаштирувчи ҳолатлар деб топилиши кўрсатилган.\nЛойиҳа тасдиқланса, санаб ўтилган ҳолларда айбдорлар 300 ЭКИҲдан 600 ЭКИҲгача миқдорда жарима ёки 3 йилдан 5 йилгача озодликни чеклаш ёхуд худди шу муддатга озодликдан маҳрум қилиш билан жазоланади.\nУчинчидан, телекоммуникация тармоқларига қонунга хилоф равишда (рухсатсиз) уланиш учун махсус воситаларни сотиш мақсадини кўзлаб тайёрлаш ёхуд сотиш ва тарқатиш – алоҳида жиноят тури. Уни содир этганлик учун ЖКнинг 278-3-моддаси бўйича жавобгарликка тортиш таклиф этилган (аввалги иккита ҳолатда ЖК ва МЖТКнинг янги моддаларини жорий этиш назарда тутилмоқда – таҳр.).\nАхборот коммуникациялари вазирлигининг (қонун лойиҳасини ишлаб чиқувчи – таҳр.) тушунтиришларига кўра, МЖТКга киритиш таклиф этилаётган ўзгартиришлар, масалан, бундан тижорий наф олишни кўзламай, телефон алоқаси ёки Интернетдан бепул фойдаланиш учун қўшниларнинг телефон линияси ёки Wi-Fi тармоғига уланувчиларга қарши қаратилган.\nЖКга киритиладиган тузатишларда тижорат асосида халқаро сўзлашувларни ташкил этиш бўйича қонунга хилоф фаолиятга чек қўйиш мақсади кўзланган. Шахсий мақсадда ёки бизнес учун ахборот ёки ахборот ресурсларига уланиш, шунингдек VPN-тармоқлар, VPN-каналлар, прокси-серверлардан фойдаланишни чеклаш масалалари тилга олинмаган.\nШу ўринда қуйидагиларни қўшимча қилмоқчимиз: октябрь ойида янги Маълумотлар узатиш тармоғи, шу жумладан Интернет хизматларини кўрсатиш қоидалари амал қила бошлайди, унга мувофиқ бир марталик SMS-пароль ва аутентификациядан фойдаланган ҳолда фойдаланувчининг уяли алоқа телефони рақами ёки бошқа рўйхатдан ўтказиш маълумотлари бўйича унинг шахси идентификацияланганда Wi-Fi тақдим этилади. Ушбу шарҳ муаллифининг фикрича, баён этилган тартибни бузган ҳолда фойдаланишга телекоммуникациялар тармоғига қонунга хилоф равишда (рухсатсиз) уланиш деб қарашлари мумкин.


Муваффақиятнинг 5 омили – mulkdor.com\nAugust 27 2017, 03:08 БизнесИлм-фанИнвестицияИқтисодИқтисодиёт луғатиИқтисодиёт хабарлари\nНима сабабдан айрим мамлакатлар ривожланиб боряпти, айримлари эса турғунлик давридан чиқиб кетолмаяпти? Нега айрим компаниялар бизнесда муваффақиятга эришяптию, айримлари иқтисодий салоҳиятларидан унумли фойдалана олмаяпти? Ҳозирги жамиятда омадга эришишнинг асосий омиллари нималардан иборат? Яқинда Малколм Гледуелнинг “Outliers” – “Бурилиш нуқтаси” номли ажойиб китобини ўқиб қолдим. Мазкур асарда нафақат мамлакатларнинг, балки компания ва инсонларнинг муваффақиятга эришиш сирлари яхши таҳлил қилиб берилган. Aсарда муваффақиятга эришишнинг таркибий қисмлари ҳақида фикр юритилади ва муваффақиятнинг асосий бешта таркибий қисми санаб ўтилади.\n1 – инқилобий технологиялар;\n2 – мақсадингиз амалга ошириш учун тўғри ва қулай фурсатни танлай билиш;\n3 – иқтидорли ва қобилиятлиларга зарурат;\n4 – таваккалга тайёр туриш;\n5 – тўғри экотизимнинг мавжудлиги.\nМазкур 5 жиҳатни қисқача шарҳлаб ўтсак ва бу шарҳларга Европа нуқтаи назаридан ёндошсак.\nБиринчиси – инқилобий технологиялар. Aгар 1969 йилда 42 йилдан сўнг барча компютер имкониятларини ўзида мужассам қиладиган уяли телефонлардан фойдалана бошлайдилар, деса ҳеч ким бу гапга ишонмас эди. Бу эса бизда инновацион захираларнинг қай даражада улканлигидан далолат. Жамиятимизни, компанияларни тараққий эттиришда қўллаш мумкин бўлган янги технологиялар кўз ўнгимизда содир бўляпти. Aфсуски, илмий тадқиқотчилик фаолияти ва инновациялар бир нарса деб ўйловчилар ҳам йўқ эмас. Aслида илмий тадқиқотчилик фаолияти ва инновация мутлақо бошқа-бошқа нарсалардир. Бир мисол келтираман. Улардан бири сизу бизга жуда яхши таниш.\n1986 йилда собиқ Шўро Иттифоқида илмий тадқиқот билан шуғулланадиган мутахассислар AҚШдагидан анча кўп бўлган. Aммо Шўро Иттифоқида илмий тадқиқотга маблағ етишмовчилигидан рақобатга дош беролмаган. Шўро давлатида ривожланиш муваффақиятли бўлмаганининг бошқа омиллари ҳам мавжуд эди. Мисол тариқасида “Нокиа” компаниясини олиб кўрайлик. “Нокиа” илмий тадқиқотларга улкан маблағларни сарфлаётган компаниялардан бири ҳисобланади. Aйрим йиллари компания илмий тадқиқотга йилига 6 миллиард евро сарф этган пайти ҳам бўлган. Илмий тадқиқотга сарфланаётган маблағларни ҳисобга олган ҳолда ҳам тан олиш керак, “Нокиа” бизнес оламида инновацион компаниялар рўйхатининг етакчисига айлангани йўқ. Тўғри, компания илмий тадқиқотга салмоқли маблағларни йўналтирди, аммо инновацияга эмас. Мана гап нима ҳақида. Буни эса ёддан чиқармаслик керак. Инқилобий технологиялар муҳим, аммо бизнесни ёки мамлакатни ривожлантириш учун етарли бўлмайди.\nИккинчиси қулай фурсатни танлай билиш. Кимдир омадим келди, деб айтиши мумкин. 1993 йилдан сўнг нега Финляндияда иқтисодий ўсиш қайта тикланганлигини эсга олганимизда кимдир ҳа, Финляндияга омад кулиб боқди, дейиши мумкин. Омаднинг келгани бу шунчаки бир нарса эмас. Aсосийси – керакли вазиятда керакли соҳага сармоя ётқизилганлигидир. Қулай фурсат бу инновация ва ўсишга киритиладиган сармоядир. Чунки, иқтисодий ўсиш, юксалиш ҳар доим ҳар жойда жамият учун зарур.\nМуваффақиятнинг кейинги омили – таваккалга шайликдир. Россия айни дамда венчур молия тизимларига сармоя киритмоқда. Бу эса иқтисодиётдаги асосий соҳаларнинг ривожланиши учун жуда муҳим. Шу билан бирга жамият менталитетини ҳам эсдан чиқариш жоиз эмас, сабаби таваккалга шайлик ҳам менталитет ҳисобланади. Бу борада Европада қандай жараён кечмоқда? Европада таваккални унча хушлашмайди, Европада таваккал қилишдан чўчишади ва шунинг учун натижаси маълум ишлар европаликлар учун аҳамиятлироқ. Боиси, муаммолар бўлмаслиги, нима учундир нимадир бўлмаслиги керак. Лекин инновацияга интилиш бор жойда таваккал бирга юради. Aгар AҚШ ва Европани солиштирадиган бўлсак, бу иккисининг менталитети орасида катта фарқ кўзга ташланади. AҚШда “Таваккал – бу табиий!” Таваккал бу яхши. Европада ёки Россияда бундай фикрни эшитиш амри маҳол. Тушуняпсизми? Истиснолар бор. Жамиятнинг менталитетини ўзгартириш бу долзарб масала. Чунки том маънодаги ўзгаришларга эришиш учун менталитетни ҳам ўзгартириш зарур.\nИқтидорлар. Бу ҳақида гап кетганда “Керакли иқтидорли кадрлар борми?” деган савол туғилиши табиий. Бу саволга “ҳа”, деб ҳам, “йўқ”, деб ҳам жавоб бериш мумкин. Ҳозир ривожланаётган мамлакатлар умумтаълимга, олий таълимга, илмий тадқиқотчилик фаолиятига кўплаб маблағларни сарф этмоқда. Инновацион тараққиёт учун энг муҳими бу тор доирадаги муахассисларни етиштириб чиқариш эмас, аксинча кўп фанлардан билим ва малакага эга бўлган иқтидорларни тарбиялашдир. Мисол учун, “Нокиа” компаниясида турли соҳаларни яхши билган кадрларга алоҳида аҳамият беришади. Кадр технологиялардан фойдаланиш баробарида, менежмент, бизнес-лойиҳалар борасида ҳам билим ва кўникмаларга эга бўлиши талаб этилади. Бу эса инновация учун ниҳоятда муҳимдир.\nБугунги кунда уяли телефон ишлаб чиқарадиган компаниялар ўртасида рақобат экотизимрақобатига айланиб улгурди. Экотизим рақобатининг моҳияти сиз қўлингизда қайси компаниянинг уяли телефони турганлигида эмас, аксинча уяли алоқа воситасини ишлатиш жараёнида у сизга қандай қулайликларни тортиқ қилишидадир. Мана – гап нима ҳақида? Бу эса уяли алоқа воситаси ўзида мужассам қилган иловаю хизматларнинг барчасини ўз ичига олади. Бу шунчаки темир ёки пластик бўлаги эмас ёхуд шунчаки қурилма эмас, бу сизнинг бошқалардан ажралиб туришингизни фарқлайдиган жиҳатдир.\nAгар жамиятимизда бўй чўзиб турган таълимдаги, соғлиқни сақлаш тизимидаги муаммоларни ҳал этишни истасак, масалага ёндашувни умумлаштириш керак. Жамиятимизда ҳали ҳамон маъмурий-буйруқбозлик иллатлари ривожланиш учун ғов бўлиб турибди. Барча ислоҳотларни, ўзгаришларни кутиш билан овора. Бу эса муаммоларни ечиш учун қўйилган тўғри қадам эмас. Масаланинг моҳияти шуки, ўзгаришларнинг қуйидан бошлангани муҳим, агар юқори ва қуйи бўғинлар ўзгаришлар учун биргаликда ҳаракат қила олсагина, нур устига аъло нур бўлган бўлар эди.\nХулоса ўрнида. “Aйримлар инқироздан қутулиб қолиш асосий масала”, деб фикр юритади. Фикримча, бу муаммоларнинг ечимини топишда ҳеч ҳам наф бермайди. Aксинча, инқироз ҳам инновацион жараёнларнинг бир қисмидир. Инқироз ёки муаммоларсиз биз ўз рақобатбардошлигимизни сақлаб қола олмаймиз. Инқироз ва муаммолардан оқилона фойдалана билиш ечим топишнинг энг тўғри ва самарали йўлидир.\nҲар бир жамиятда айни пайтда инқирозлар ва муаммолар кўзга ташланмоқда. Бундан-да оғирроқ кечадиган инқирозлар ҳам бўлиши мумкин. Инқирозларга сиз билан биз топадиган ечим келажакда қандайдир бир ижобий, янги нарсанинг бошланиши бўлиб хизмат қилиши учун астойдил киришмоқ керак.\nҚозоғистон бензин маҳсулотини Ўзбекистонга экспорт қилиш учун барча шароитлар яратилди, мамлакатга импорт бензин кириб келиши эса келаси ҳафтадан бошланиши мумкин. Бу ҳақда ...\nБизнесJune 21 2019, 02:06\nApple ширкатининг apple watch ақлли соатлари ...\nApple ширкати Сан-Франциско шаҳридаги маросимда Apple Watch деб аталувчи ақлли соатлари нархини эълон қилди. Ширкат вакилларига кўра, Apple Watch ақлли соатлари 24 апрелдан ...


Сирдарё вилоят адлия бошқармаси раҳбарияти\nСирдарё вилояти адлия бошқармаси бошлиғи\nНуритдинов Жамшидхон Мамутхонович\nФуқароларни қабул қилиш ҳафтанинг хар куни соат 9.00дан 12.00 гача.\nНуритдинов Ж.М. 1981 йилда 03 августда Наманган вилояти Косонсой туманида туғилган. Маълумоти -олий, ҳуқуқшунос. 2004 йилда Тошкент давлат юридик институтини тамомлаган.\n1998-2000 йилларда Наманган вилояти Косонсой шаҳар «Бўстон» кичик корхонаси ишчиси бўлиб ишлаган.\n2004-2005 йилларда Ўзбекистон Республикаси Адлия вазирлиги Иқтисодий қонунчилик бошқармасининг катта маслаҳатчиси,\n2005-2009 йилларда Ўзбекистон Республикаси Адлия вазирлиги Шартномавий-ҳуқуқий ишларни назорат қилиш бошқармасининг катта маслаҳатчиси, етакчи маслаҳатчиси, бош маслаҳатчиси лавозимида ишлаган.\n2009-2013 йилларда Наманган вилоят адлия бошқармаси бошлиғининг биринчи ўринбосари бўлиб ишлаган.\n2013-2018 йилларда - Ўзбекистон Республикаси Адлия вазирлиги Халқаро-ҳуқуқий бошқармасининг бошлиғи,\n2018-2019 йилларда Тошкент вилоят адлия бошқармаси бошлиғининг биринчи ўринбосари лавозимида ишлаган.\n2019 йил 19 январда Сирдарё вилоят адлия бошқармаси бошлиғи лавозимига тайинланган.\nСирдарё вилояти адлия бошқармаси бошлиғининг биринчи ўринбосари\nШайжигитов Адхам Шайжигитович\nШайжигитов Адхам Шайжигитович– 1986 йил 17 октябрда Сирдарё вилояти Сардоба туманида туғилган. Маълумоти – олий, ҳуқуқшунос.\n2009 йилда Тошкент давлат юридик институтини тамомлаган.\n2010-2014 йилларда Жиззах вилояти адлия бошқармаси Шартномавий-ҳуқуқий ишларни назорат қилиш бўлими катта маслаҳатчиси, бош маслаҳатчиси\n2014-2016 йилларда Ўзбекистон Республикаси Адлия вазирлиги Шартномавий-ҳуқуқий ишларни назорат қилиш бошқармаси катта маслаҳатчиси, етакчи маслаҳатчиси\n2016-2017 йилларда Ўзбекистон Республикаси Адлия вазирлиги Шартномавий-ҳуқуқий ишларни назорат қилиш бошқармасининг бош маслаҳатчиси\n2017-2018 йилларда Ўзбекистон Республикаси Адлия вазирлиги Шартномавий-ҳуқуқий ишларни назорат қилиш бошқармасининг бўлим бошлиғи\n2018-2019 йилларда Жиззах вилояти Ш.Рашидов тумани адлия бўлими бошлиғи\n2019-2021 йилларда Жиззах вилояти Жиззах шаҳар адлия бўлими бошлиғи\n2021й 12 мартда Сирдарё вилояти адлия бошқармаси бошлиғининг биринчи ўринбосари вазифасини бажарувчиси этиб тайинланган.\nСирдарё вилояти адлия бошқармаси бошлиғининг ўринбосари\nТоғаев Сафарбой Улашевич\nТоғаев Сафарбой Улашевич – 1968 йил 08 майда Самарқанд вилояти Пайариқ туманида туғилган. Маълумоти – олий, ҳуқуқшунос. 1992 йилда Тошкент давлат юридик институтини, 1999 йил Самарқанд давлат университетини тамомлаган.\n1985-1986 йилларда Тошкент давлат университети талабаси. 1986-1988 йилларда Армия сафида ҳарбий хизматда 1988-1992 йилларда Самарқанд давлат университети талабаси.\nМеҳнат фаолиятини 1992-1997 йилда Самарқанд шаҳар суди суд мажлиси котиби лавозимидан бошлаган. 1997-2000 йилларда Самарқанд вилоят адлия бошқармасининг катта маслаҳатчиси, бош маслаҳатчиси, 2000-2008 йилларда Самарқанд вилоят ҳокимияти адлия бошқармаси тадбиркорликни қўллаб-қувватлаш ва ҳимоя қилиш бўлими бошлиғи, 2002-2003 йилларда Самарқанд вилоят адлия бошқармаси бошлиғининг ўринбосари, 2003-2004 йилларда Самарқанд вилоят адлия бошқармасининг Инсон ҳуқуқларини ҳимоя қилиш бўлими бошлиғи, 2004-2013 йилларда Самарқанд вилоят адлия бошқармасининг Тадбиркорлар ҳуқуқларини ҳимоя қилиш бўлими бошлиғи, 2013-2016 йилларда Қашқадарё вилоят адлия бошқармаси бошлиғининг биринчи ўринбосари, 2016-2018 йилларда Ўзбекистон Республикаси Адлия вазирлиги Тадбиркорлик субъектлари ва хорижий инвестицияларни ҳуқуқий ҳимоя қилиш бошқармаси бошлиғи,\nЎзбекистон Республикаси адлия вазирининг 05.03.2018 йилдаги 158-шт-сон буйруғи билан С.Тоғаев Сирдарё вилояти адлия бошқармаси бошлиғи ўринбосари этиб тайинланган.


Улар орқали ҳижолат чекмайлик\nУлар орқали ҳижолат чекмайлик\tmuslim.uz\n- Дек 20, 2016\tШрифт ўлчами\nАбдулла Қодирийнинг “Ўткан кунлар” романида Юсуфбек ҳожи тилидан айтилган қуйидаги сўзлар замирида отанинг ички дунёси, умидлари, орзу-ҳаваслари, шунингдек, фарзандидан манунияти содда тил билан баён қилинган: “Ўғлим, бизнинг сендан бошқа умид нишонамиз, ҳаёт қувончимиз йўқ. Дунёда кўриб ўтатурғон барча орзу-ҳавасимиз фақатгина сенга қараб қолган. Биз Аллоҳга минг шукрлар айтамизки, сен бошқаларнинг фарзандидек эсли-ҳушли бўлдинг, кишилардек сен билан ифтихор қилолмасак-да, сен орқали хижолат чекмаслигимизга ишондик…”\nКўзларни қувонтирадиган фарзанди улғайиб, солиҳ инсон бўлишини истаган ота-онадан қаттиқ меҳнат талаб қилинади. Бир ниҳолни умид билан эккан киши катта дарахт бўлиши учун уни астойдил парваришлайди. Ёввойи шохчаларини олиб ташлайди, тагини юмшатади, сув қуяди, ўғит беради. Шундагина ўз мақсадига етишиш мумкин\nФарзанд Яратганнинг улуғ неъмати, дунё ҳаётининг зийнати, қалб райҳонидир. Ёшлик чоғларида уларни эркалаб, кўнглимиз ҳузур топса, катта бўлганларида ғамхўрлигидан кўнглимиз яйрайди. Болага нисбатан бағрикенглик, меҳридарёлик, фидойилик халқимизга хос фазилат. Ота-она қанча меҳр-муҳаббат билан ардоқлаб улғайтирса-да, гоҳида ота-онага мусибат келтирадиган фарзандлар ҳам учрайди. Бунга ота-онанинг тарбияда эҳтиётсизлик, бепарволик қилгани сабабдир. Боғбон ниҳолни яхши ривожланмагани учун кесиб, ўрнига бошқасини экиши мумкин. Аммо ноқобил фарзандни алмаштириб бўлмайди, фақат парваришига зўр бериш керак.\nҲикоя қилишларича, қадимда икки мамлакат ўртасида қаттиқ тўқнашув бўлиб, бири зафар қозонади.\nБир қанча асирлар билан юртига қайтиб келган ғолиб шоҳ элга зиёфат беради.\nАсирларни ўлимга ҳукм этади. Шунда улардан бири:\n– Шоҳим, бизни ўлдириб нима фойда кўрасиз, ундан кўра бизлардан фойдаланиб қолинг, – дейди.\nСендан қандай фойдаланаман? – деб сўрайди шоҳ.\nШоҳим, ҳар биримизнинг ҳунаримиз бор. Масалан, мен ҳар қанча отларингиз орасидан бир кўз югуртириб, энг зўр тулпорни ажратиб бера оламан, – дейди асир.\nШоҳнинг амри билан минглаб от яйловга қўйиб юборилади. Шунда асир йигит шоҳнинг энг яхши кўрган отини узоқдан кўрсатиб:\n“Мана бу тулпор сигир сути билан ўсмаганида етти иқлимга номи кетарди”, дейди.\nШоҳ ҳайратланиб, отбоқарни чақиртиради ва бу отни туққан бия касалланиб ўлгани, эмизишга бошқа от топилмагани, бир сигирни эмиб катта бўлганини билиб олади.\nШоҳ йигитдан буни қандай аниқлаганини сўради:\n– Бошқа отлар сувдан кечиб, тўғри кетишди. Бу эса ариқдан ўтганидан сўнг тўхтаб, орқа оёғини бир силкитиб қўйди. Бу иши сигирларга хосдир, – дейди йигит.\nШоҳ унинг фаросатига, билимига қойил қолади ва унга қўшиб барча асирларни озод қилиб юборади.\nДемак, онанинг табиатига хос яхшилик ва қусурлар сут орқали фарзандларга таъсир кўрсатар экан. Шунинг учун ҳам онанинг ҳар томонлама соғлом ва баркамол бўлиши фарзанд тарбиясида муҳим ҳисобланади.\nАфсус, отанинг фарзанд тарбиясига бепарволиги, лоқайдлиги, ҳалолу ҳаромни, савобу гуноҳни ажратишга аҳамият бермаслиги ҳам ноқобил фарзандлар пайдо бўлишига муҳит яратади.\nХуллас, ота ҳам, она ҳам яхши ният билан фарзандлар салоҳиятини бош мақсад, деб билса ва шунга яраша ҳаракат қилса, гўзал оқибатга эришади.\nЎМИ Масжидлар бўлими мутахассиси 319 марта ўқилди\tДругие материалы в этой категории:\n« Хоҳ ишонинг, хоҳ ишонманг, лекин бу ҳақиқат\tБахт бу мол дунёда эмас »


“Китоб тафаккурнинг толмас қаноти” »\n27 апрель, 2018 744 jizzax Jizzax vb yangiliklari\nЖорий йилнинг 26 апрел куни вилоят кўзи ожизлар кутубхонасида “Китоб тафаккурнинг толмас қаноти” мавзусида бадиий учрашув кечаси бўлиб ўтди. Учрашув кечада “Меҳр-мурувват” шахарчасида яшовчи кўзи ожиз фойдаланувчилар, Санъат коллежининг II-III-гуруҳ талабалари ва кутубхона ходимлари иштирок этишди. Учрашув кечани кўзи ожизлар кутубхонаси ходимаси Н.Бердиева кириш сўзи билан очиб, тадбирни мазмун-моҳияти билан йиғилганларга таништириб ўтди. Шунингдек, бадиий кечага вилоятимизда ўзининг сирқирра ижоди билан фаолият кўрсатиб келаётган бир гуруҳ ижодкорлар таклиф этилди. Улардан Ўзбекистон ёзувчилар уюшмаси раиси Меҳрибон Абдураҳмонова, вилоят “Ўлкашунослик” музей ходимаси “Шуҳрат” медали ордени соҳибаси Муҳаббат Дўлиева, ёш ижодкор шоир Сайфиддин Окановлар иштирок этиб, улар Ватанни, севги, муҳаббатни тараннум этувчи шеърларидан йиғилганларга ўқиб эшитиришди.\nКечада вилоят “Ўлкашунослик” музейи ходимаси “Шуҳрат” медали ордени соҳибаси Муҳаббат Дўлиева вилоятимиз маданиятига қўшган самарали меҳнатлари ҳақида маъруза қилди. Кеча давомида талабалар томонидан шоирларимиз қаламига мансуб шеърларидан намуналар ўқишди. Кеча давомида кутубхона ходимаси М.Раимқулова томонидан шоир шеърига басталанган қўшиқлардан рақслар ижро этилди. Ҳозирги кунда юртимизнинг барча гўшаларида Ўзбекистон Республикаси шоири Муҳаммад Юсуф таваллуди нишонланиб, шоир томонидан ёзилган шеърлар ёшларимиз томонидан севиб, хотирлаб ўқилмоқда. Шу сана муносабати билан кутубхонамиз ходимлари ҳам ўзгача шукух билан тайёргарлик кўриб, шоир Муҳаммад Юсуф таваллудини нишонлади.\nКечада иштирок этган Ўзбекистон ёзувчилар уюшмаси раиси Меҳрибон Абдураҳмонова шоир ҳаёти ва ижоди ҳақида маълумот бериб, шоир шеърлари элимизга манзур бўлгани ва ҳозирги кунда ҳам санъаткорлар томонидан қўшиқ қилиб келинаётгани ҳақида гапириб ўтди. Шу тариқа ёш ижодкор шоир Сайфиддин Оканов ҳам Муҳаммад Юсуф шеърларидан намуналар ўқиди. Шунингдек, вилоят кўзи ожизлар кутубхонаси ходимаси Д.Ибодова Муҳаммад Юсуф шеърларидан ўқиди. Кеча сўнгида кутубхона фойдаланувчиси Висола Нарзиқулова томонидан ижро этилган рақслар гулдастаси йиғилганларга манзур бўлди.\nБадиий учрашув кечаси қизиқарли ва мазмунли ўтди. Кечада 60 нафар иштирокчи қатнашди. Бадиий учрашув кечаси ОАВда кенг ёритилди.\n“Олам аҳлини ҳайратга солган шох ва шоир”


«Жасорат» медали соҳиби, Жиззах вилояти ИИБ ЁХБ 2-ҳарбийлаштирилган ёнғин хавфсизлиги қисми бўлинма командири, сержант Алишер Қурбонов:\n– Соҳамиз замонавий ўт ўчириш техникалари, автомашиналар билан таъминлангани сабабли содир бўлаётган ёнғинлар талафотсиз бартараф этилмоқда. Айни пайтда шу соҳада фаолият кўрсатаётганимдан, давлат аҳамиятига молик иншоотлар, аҳоли турар жойларини, инсонлар ҳаётини «тилсиз ёв»дан асраб қолишда ҳисса қўшаётганимдан фахрланаман.\nЭнг улуғ ва энг азиз байрамимизда юксак мукофотга лойиқ кўрилиб, уни шахсан вазиримизнинг қўлидан олишим ва Президентимизнинг, халқимизнинг эътирофига сазовор бўлиш мен учун катта бахт. Жасорат медали нафақат менга, балки қанча-қанча ёнғинларни ўчириб, одамларга нафи тегаётган ҳамкасбларимга ҳам берилган деб ҳисоблайман.\n«Шуҳрат» медали соҳиби, Наманган вилояти Янгиқўрғон тумани ИИБ профилактика инспектори, капитан Олимжон БУЛУТОВ:\n– Маҳаллаларда «Жамоатчилик назорати масканлари»нинг йўлга қўйилгани ўз натижасини кўрсатмоқда. Кўплаб жиноятларнинг барвақт олди олиниб, фуқаролар хотиржамлиги таъминланяпти. Ҳудудимизда ёшларнинг бўш вақтини мазмунли ўтказиш мақсадида турли спорт тўгараклари ташкил қилинган. Қишлоқ фуқаролар йиғини раислари, фаоллар билан ҳамкорлик ўрнатилиб, мактабларда ҳар хил учрашувлар ўтказилаётгани ўз самарасини бермоқда. Буни ҳудудимизда жиноятчилик кескин камайганида ҳам кўрса бўлади.\nЮтуқларимиз эътироф этилиб, давлат мукофотига лойиқ кўрилгани кўнглимизни тоғдек кўтарди. Бу мукофот шу ҳудудда сидқидилдан хизмат қилаётган, фуқароларимиз хавфсизлигини ҳамма нарсадан устун қўядиган барча ходимларга берилди деб биламан.


Ҳукумат ажратган 150 млрд сўм кимларга, қай тартибда тарқатилади? | Qalampir.uz\nҲукумат ажратган 150 млрд сўм кимларга, қай тартибда тарқатилади?\nЖамият\t30 Июль 21:14 11974\nХабарингиз бор, Вазирлар Маҳкамасининг тегишли фармойишига асосан “Саховат ва кўмак” фонди орқали ижтимоий ҳимояга муҳтож оилаларга моддий ёрдам сифатида 150 млрд сўм тарқатилиши белгиланди.\nФармойиш эълон қилиниши билан таҳририятимизга фуқаролардан ёрдам кимларга ва қай тартибда тарқатилиши юзасидан кўплаб саволлар тушди. Шу сабабли “Саховат ва кўмак” фонди раҳбари Дилшод Усмонов билан боғланиб, саволларга жавоб олдик.\nУнинг сўзларига кўра, моддий ёрдам ажратиладиган оилалар рўйхати жойларда сектор раҳбарлари томонидан шакллантиради. Кейин, рўйхат депутатлар кенгашларига тасдиқлатилади. Банк орқали нақд пул олиниб, сектор раҳбарлари (ҳоким, прокурор, ички ишлар бошқармаси раҳбари, Давлат солиқ инспекцияси раҳбари), банк ходимлари ва волонтёрлар билан биргаликда тарқатилади. Пуллар нақд кўринишда тарқатилади.\n“Жойларда туман ҳокими ўринбосари, сектор раҳбарлари, маҳалла раислари ва волонтёрлар билан рўйхатлар шакллантирилган. Бунинг ичида карантинда уйда ўтирган, ҳозир ишсиз бўлиб қолган, кам таъминланган, ногирон, чин етим ва қариялар бор. Пул тарқатиш бошланган. Рўйхатга яна оилалар қўшилиши мумкин”, дейди Дилшод Усмонов.\nФонд раҳбарининг айтишича, ҳудудларда 1197 Call-марказига тушган мурожатлар рўйхатлари йиғиб бориляпти. Фуқаролар ёрдам оладиганлар рўйхатига тушганми-йўқми билиши ҳам мумкин экан.\n“Туманда “Ҳомийлик хайрияларини мувофиқлаштириш ва волонтёрлик марказ”лари бор. Ўша ердан жойига бориб ёки телефон орқали билиш мумкин. Ҳеч қандай рўйхатга киритилмаган бўлса, жойида муаммони ҳал қилиш имкони бор”, дейди Усмонов.\nЭслатиб ўтамиз, Ўзбекистон Республикаси Президенти Шавкат Мирзиёевнинг “Коронавирус пандемияси даврида ижтимоий ҳимояга ва ёрдамга муҳтож аҳоли қатламларини моддий қўллаб-қувватлашга доир қўшимча чора-тадбирлар тўғрисида”ги фармонида 400 мингдан ортиқ оиланинг 1,7 млндан ортиқ аъзосига 380 млрд сўмни тарқатиш белгиланди.\nБу маблағларни тарқатиш Маҳалла ва оилани қўллаб-қувватлаш вазирлиги ва ҳудудларни комплекс ижтимоий-иқтисодий ривожлантириш бўйича мутасадди идораларга юклатилди.\n09 Август 14:27 52426\n11 Август 11:39 46323\n10 Август 15:09 43632\n11 Август 15:00 32629\n11 Август 12:46 31453


ОЧЛ, 6-тур. Бугун “Пахтакор” ҳал қилувчи баҳсда майдонга тушади\nОсиё Чемпионлар лигаси гуруҳ босқичининг сўнгги тури старт олади. Бугун “Пахтакор” ҳал қилувчи баҳсда майдонга тушади.\nШота Арвеладзе шогирдлари Жиддада “Ал Аҳли” меҳмони бўлишади. Мазкур учрашувда вакилларимизни дуранг натижа ҳам қониқтиради. Саудияликлар кейинги босқичга чиқмоқчи бўлишса, фақат ғалаба қозонишларига тўғри келади.\nАгар “Пахтакор” ғалаба ғозонгудек бўлса, у ҳолда гуруҳда биринчи ўринни қўлга киритиш эҳтимоли ҳам бўлади. Бунинг учун “Ас Садд” Теҳронда мағлуб бўлишига тўғри келади.\nГуруҳнинг бошқа ўйинида плей-офф масаласини муддатидан аввал ҳал қилиб қўйган “Ас Садд” ва гуруҳда қолиб кетган “Персеполис” тўқнаш келишади. Ўтган мавсумги финалчи кутилмаганда гуруҳ аутсайдерига айланди, бироқ форслар ўз майдонларидаги сўнгги баҳсда мухлислар учун чиройли ўйин кўрсатишлари кутилмоқда.\nШунингдек, бугун С гуруҳидаги ўйинлар ҳам бўлиб ўтади. Пешқадамлар “Ад Дуҳайл” ва “Ал Ҳилол” жамоалари Қатарда ўзаро баҳс юритишади. Амалда ҳеч нарсани ҳал қилмайдиган бу ўйин шунчаки расмиятчилик учун ўтказилади. Чунки саудияликлар “Дуҳайл”ни тўрт очкога ортда қолдиришмоқда. Ўз навбатида қатарликлар ҳам гуруҳ масаласини ўтган турда ҳал қилиб бўлишди.\nИккинчи ўйинда гуруҳда қолиб кетган “Ал Айн” ва “Истиқлол” жамоалари ўзаро басҳ юритишади.\nАл Аҳли Жидда Ас-Садд Осиё миллий чемпионатлари Пахтакор Персеполис\n"Пахтакор" - "Ас Садд": Драган Чераннинг 42-дақиқада урган голи


Қадимдан мустаҳкам ришталар / ADOLAT ижтимоий-сиесий газетаси\n“Чиннинг географик ўрни ғаройиб: бир томонда адоғи йўқ сокин саҳро ястаниб ётади, ундан нари кўм-кўк водийлар бошланади. Водийлар эса виқорли тоғлар, сарҳад билмас уммонларга туташади. Чинликларнинг феъл-атворида табиатга уйғунлик бор: улар суҳбатда мулойим, савдода қатъиятли, дўстона муносабатларда ишончлидирлар. Шунинг учун аждодларимиз ўртасидаги ҳамкорликлар қадим-қадимдан давом этиб келмоқда”.\nXV асрнинг 30-йиллари охирларида Мирзо Улуғбекнинг топшириғига мувофиқ Хитойга элчилик муносабати билан борган улуғ аллома Али Қушчи ўз хотираларида ана шундай деб ёзган эди.\nҲақиқатан ҳам, улуғ аллома ёзганидек, Марказий Осиё, Мавороуннаҳр билан Хитой ўртасидаги ҳамкорликлар илдизи олис ўтмишга, милоддан олдинги III-II асрларга бориб боғланади. Савдо-сотиқ борасида бошланган алоқалар кейинчалик Буюк Ипак йўли доирасида давом этиб, дўстлик, маданий ҳамкорликка айланган. Айниқса, Хитой императорлари ўша даврларда Фарғона (Давань), Тошкент (Шош), Самарқанд ҳукмдорлари билан яқин алоқада бўлишган. Тарихчиларнинг ёзишича, VII-VIII асрларда шошлик санъаткорлар Хитойда ҳукмдорлар саройларида ўтказиладиган концерт мусобақаларида қатнашишган. Ёхуд хитойликлар Даваннинг учар отларига харидор бўлишган. Умуман, тарихда мамлакатларимиз ўртасидаги бундай ҳамкорликлар кўп бўлган.\nАна шу қадимдан бошланган ҳамкорликлар бугунги кунда ҳам янгича шакл ва мазмунда давом этмоқда. Ҳар икки мамлакат яхши қўшничилик, ҳамкорлик, дўстлик муносабатларини ўрнатган. Хитой Халқ Республикаси раиси Си Цзиньпин бу ҳамкорликларга “Ўзбекистон Марказий Осиёдаги йирик қудратли давлат. Хитой Ўзбекистон билан муносабатларга доимо стратегик ва истиқбол нуқтаи назаридан қарайди... 24 йил давомида давр синовларидан ўтган, халқаро майдондаги хавф-хатарларга бардош берган Хитой — Ўзбекистон муносабатларида барқарор тараққиёт суръатлари изчил давом этмоқда”, дея юксак баҳо берди. Кейинги йилларда Хитой Халқ Республикаси ва Ўзбекистон Республикаси ўртасида Дўстлик ва ҳамкорлик тўғрисидаги шартномага ҳамда 2014-2018 йилларга мўлжалланган Стратегик шериклик муносабатларини ривожлантириш дастурига кўра ўзаро алоқалар янада мустаҳкамланди. Натижада 2015 йилда бу икки мамлакат ўртасидаги ўзаро савдо ҳажми 3,5 миллиард АҚШ долларини ташкил этди.\nАйни пайтда, Хитой Ўзбекистоннинг ишончли иқтисодий шериги сифатида ҳам фаолият юритмоқда. Мамлакатимизда ҳамкорликда барпо этилаётган кўплаб саноат корхоналари бунинг ёрқин исботидир. Хусусан, биз фаолият юритаётган Қўнғирот сода заводи ҳам Хитойнинг “CITIC” компанияси билан ҳамкорликда бунёд қилинган эди. Унда ҳозирги пайтда 100 минг тоннадан зиёд кальцинацияланган сода ишлаб чиқарилмоқда. Бу маҳсулотга халқаро миқёсда талаб ошиб бораётганлиги учун заводнинг иккинчи босқичини барпо этиш ва маҳсулот ҳажмини 200 минг тоннадан ошириш белгиланди. Заводда иккинчи босқич қурилиш ишлари ҳам Хитойнинг “CITIC” компанияси билан ҳамкорликда амалга оширилмоқда.\nЗаводда хитойликлар билан биргаликда иш бошлаганимизда бизлар оддий ҳамкорлар эдик. Эндиликда бу ҳамкорлик чинакам дўстликка айланди. Бу дўстлик ришталари келгусида яна мустаҳкам бўлишига ишонамиз.\nҚўнғирот сода заводи цех устаси


Ҳайдовчилар ва уларга бериладиган жарималар борасида дунё тажрибаси | Azon.uz - Ахборот-таҳлилий портал\n746 16:25 17.05.2022\nҲар бир мамлакатнинг ўзига хос йўл транспорт қоидалари мавжуд. Бугун ана шу хусусида қисқача маълумот берамиз. Аввалига маст ҳайдовчиларга бериладиган жазолар ҳақида тўхталиб ўтамиз.\nАҚШда маст ҳолда автомобилни бошқарган ҳайдовчи 6 ойдан бир йилгача озодликдан маҳрум қилиниши мумкин. Агар маст ҳайдовчи полиция қўлига биринчи бор тушгани аниқланса ва йўл транспорт ҳодисасига сабаб бўлмаган тақдирда 300 доллар жарима тўлайди ҳамда ярим йил машина бошқариш ҳуқуқини берувчи ҳужжатидан маҳрум қилинади. Шуни эслатиб ўтамиз, АҚШда ҳайдовчилар йўл транспорт қоидаларини бузган тақдирдагина тўхтатилади. Маст ҳолда иккинчи бор полиция қўлига тушган ҳайдовчилар 5 минг доллар жарима тўлайди. Учинчи бор эса жарима миқдори 10 минг долларга чиқади.\nЧехияда худди Венгрия, Словакия ва Руминия каби маст ҳайдовчилар 200-470 евро жарима тўлайди.\nГерманияда маст ҳайдовчи биринчи марта 500 евро, иккинчи марта минг евро, учинчи марта эса 3 минг евро жаримага тортилади. Организмдаги алкогол миқдори меъёрдан кўп бўлса, у ҳолда 6 ой машина ҳайдаш ҳуқуқидан маҳрум бўлади. Агар иккинчи бор бу ишни қайтарса, у ҳолда жиноий жавобгарликка тортилади.\nЭнг юқори жарима Буюк Британияда экани айтилади. Маст ҳолда қўлга тушган ҳайдовчилар 7 минг 200 евро жарима тўлашга мажбур. Эслатиб ўтамиз, жаҳонда маст ҳолда машина бошқаргани учун биринчи бор жазога тортилган лондонлик такси ҳайдовчиси Жорж Смит экани айтилади. У 1897 йилнинг 10 сентябрь куни 25 шиллинг миқдорида, тахминан 130 доллар жарима тўлаган.\nФранцияда меъёридан кўп алкогол истеъмол қилган ҳайдовчилар 4,5 минг еврогача жаримага тортилади. Агар ҳайдовчи маст ҳолда йўл транспорт ҳодисасини келтириб чиқарадиган бўлса, у ҳолда 30 минг евро жарима тўлайди. Агар қурбонлар бўлса у ҳолда маст ҳайдовчи 150 минг евро жарима тўлайди ва 10 йил озодликдан махрум этилади. Францияда ҳар бир ҳайдовчи ёнида алкогол миқдорини ўлчовчи асбоб олиб юриши керак. Бундай асбоби бўлмаган ҳайдовчи жаримага тортилади.\nХитойда маст ҳайдовчиларга нисбатан шафқатсиз жазо кўрилади. Масалан, маст ҳолда йўл транспорт ҳодисасини уюштирган ва бунинг оқибатида 5 киши ҳалок бўлган фожеа сабабчисига ўлим ҳукми берилган эди. Агар маст ҳайдовчи йўл транспорт ҳодисасини келтириб чиқармаган бўлса, бир ойдан ярим йилгача озодликдан маҳрум қилиниши мумкин. Таиландда ҳам маст ҳолда йўл траспорт ҳодисасига сабабчи бўлган ҳайдовчи ўлим жазосига ҳукм қилиниши мумкин.\nЯпонияда маст ҳайдовчи қўлга тушиб қолгудек бўлса, у жаримага тортилади ва машина бошқариш ҳуқуқини берувчи ҳужжатидан узоқ муддатга маҳрум этилади. Агар маст ҳайдовчи йўл транспорт ҳодисасига сабабчи бўлиб, ҳодиса жойидан қочиб кетса, у ҳолда 10 йил панжара ортига жўнатилади. Яна бир эътиборли жиҳати Японияда нафақат маст ҳайдовчи, балки унинг мастлигини била туриб машинасига чиққан балоғат ёшидаги йўловчи ҳам жазоланади. Бу каби йўловчилар 3 минг доллар миқдорида жарима тўлайди. Маст ҳайдовчи эса 8,7 минг доллар жарима тўлайди ва 5 йил муддатга қамоқ жазосига ҳукм қилинади.\nЭнди айрим мамлакатларда ҳайдовчилар машина бошқараётганларида ўзларини қандай тутиши ҳақида тўхталиб ўтамиз. Туркияда ҳайдовчилар Йўл-транспорт қоидаларига шартли равишда амал қилишади. Шунингдек, сигнал ҳам шартли саналади. Бу мамлакатда икки ҳайдовчи бир-бирлари билан саломлашиш учун сигнал чалиш ва узоқ масофали чироқларни ўчириб ёқиш аньана тусини олган. Ҳайдовчилар бошқа машинани қувиб ўтишини яхши кўришади. Энг қизиғи улар машинани қувиб ўтаётганда бошқа машина уни қувиб ўтаётган бўлади. Йўлларда пиёдалар ҳам муаммо яратади. Улар ҳаракатланаётган автомобиллар олдидан кўчани бемалол кесиб ўтаверишади.\nМисрда ҳайдовчилар машиналарни сигналсиз деярли бошқаришмайди. Бу мамлакатда автомобиллар “жим” турмайди. Ҳайдовчилар сигналдан нафақат мулоқот воситаси сифатида, балки машина келаётгани ҳақида маълумот тарқатиш мақсадида ҳам фойдаланишади. Мисрликлар светофорнинг яшил чироғида тўхтаб, қизил чироғида газни босишлари одатий ҳолга айланган. Йўллардаги ҳар қандай мураккаб вазият ҳайдовчиларнинг ўзаро суҳбатларида ҳал қилинади. Транспорт ҳаракати устидан назоратни деярли йўқлиги вазиятни янада мураккаблаштиради.\nҲиндистон йўллари дунёдаги энг хавфли йўллардан бири экани айтилади. Бунга мамлакат йўллари баланд тоғлар орқали ўтиши ҳам маълум маънода сабаб бўлади. Ҳиндистонда катта автомобилларга талаб ва қизиқиш кучли. Ёзилмаган қоидага кўра, кичик автомобиллар катта машиналарга албатта йўл бериши керак. Катта машиналарни йўлларда ҳурмат қилишади.\nТаиландда коммуникация воситаси сифатида авариявий сигналдан фойдаланилади. Аргентинада автомобил бузилиб қолса, йўлнинг ўртасида бўлса-да ўша ернинг ўзида таъмирланади. Бу мамлакатда эски машиналар жуда ҳам кўп, шу сабабли улар тез-тез бузилиши турган гап.\nМарокаш йўлларида ҳайдовчилар ўзлари билганича автомобилларни бошқаради. Тез юриш керак бўлган йўлда тошбақа юриш, секин юрадиган йўллда тез ҳаракатланиш одатий хол.\nАвстрия йўлларида ҳайдовчилар қоидаларга амал қилишлари шарт. Ҳатто йўлларда полиция ходимлари бўлмаган тақдирда ҳам ҳайдовчилар қоидаларга амал қилади.\nГермания – йўлларда ҳайдовчиларнинг темир қоидаси амал қиладиган мамлакатдир. Ҳайдовчи рулга ўтирдими, йўл транспорт қоидаларига амал қилишга мажбур. Аммо шунга қарамай, қоидалар бузилади. Энг интизомли ҳайдовчилар скандинавияликлардир. Финляндия, Норвегия ва Швецияда тезликни оширган ҳайдовчиларга аёвсиз жазо берилади. Бу мамлакатларда ҳайдовчилар бирдамлиги кузатилади. Йўлда машина бузилиб қолганини кўрган бошқа ҳайдовчилар бефарқ ўтиб кетмайди. Худди шундай вазиятни Японияда ҳам кузатамиз.\nЭнг қувноқ ва босиқ ҳайдовчилар Италия ва Испанияда.\nЕвропаликлар энг интизомли ҳайдовчилар экани айтилади. Бунга жарималарнинг катталиги ҳам маълум маънода сабаб бўлган. Масалан хавфсизлик камарини тақмай автомобиль бошқарганлар 500 евро миқдорида жаримага тортилади. 12 ёшгача бўлган болалар орқа ўриндиқда, махсус креслода ўтиришлари керак. Европа мамлакатларида пиёдалар ҳурмату иззатда. Пиёдалар олдида фақат трамвай тўхтамай ўтиши мумкин. Пиёдаларга ҳурматсизлик қилган ҳайдовчилар 50 дан 100 еврогача жаримага тортилади.\nАйрим Европа мамлакатларида ҳайдовчилар машиналардаги яқин масофага мўлжалланган чироқни кечаю кундуз ёқиб юришлари керак. Европада фуқаролар хавфсизлиги йўлида ҳайдовчиларнинг мобил телефонларидан фойдаланиши тақиқланади. Акс ҳолда Испанияда 300 евро, Австрияда 20 евро жарима тўланади.\nЕвропа давлатларида ҳайдовчилар учун ўзига хос аньана ва қоидалар мавжуд.\nЎзбекистон Журналистлари ижодий уюшмаси Халқаро шарҳловчилар кенгаши раиси\nМахсус Долзарб Ҳайдовчи Германия Франция Италия Испания Туркия Ўзбекистон\n446 21:50 01.07.2022\n744 21:45 01.07.2022


Адабиёт тафтишига бошлағонда ёзма адабиёт ва эл (оғзаки) адабиёти каби бир тасниф юритишга тўғри келадир. Лекин ёзма ва эл адабиёти орасини айирмоқ ва буларни жомеъ ва монеъ таъриф қилмоқ қийиндир, ҳатто мумкин эмасдир.\nЁзма адабиётнинг бир хусусияти ёзмалиғи, иккинчи, асар эгасининг маълум бўлишидир.\nЭл адабиётининг хусусиятида шу сифатларнинг бўлмаслиги ва оғиздан оғизға кўчиб юришидир.\nЭнди таҳлил қилайлиқ:\nБиринчи: бир вақтлар ёзма ўлароқ тасбит этилган бир адабий асар йўқолди дейлик ва сўнгра унинг парчалари оғиздан оғизға кўчуб юрди ва асар эгасининг оти ҳам унутилди дейлик.\nИккинчи: оғиздан оғизға кўчуб асрларча юрғон достон, мақоллар ёзилиб, бир мажмуа ҳолига кетирилди дейлик (қандайки бугун ҳар ерда қилинадир).\nБу икковини қандай қилиб ажратиш керак ва қайсисини қайсисиға киргизиш керак?\nВоқеан, эл адабиётининг энг мумтоз хусусияти асар эгасининг эл экани даъво қилинадир. Ҳолбуки, биз текшириб қарасақ, бу даъво асоссиз бўлуб чиқадир.\nҲеч бир достон, мақол, топишмоқ, ашула йўқки, йигирма киши ўйлашиб тўқуғон бўлсун ёки басталаган бўлсун. Ҳар бир достон, мақол, топишмоқ, ашула асосан бир киши томонидан чиқариладир. Ва сўнгра умумийлашиб кетадир.\nТуркистоннинг сўнг шоирларидан Муқимий, Фурқат, Ҳазиний парчаларидан шундайлари борки, агар аллақайси қаронғу токчалардан, чуруб, қорариб кетган баёзлардан кўруб эгаларини билган бўлмасақ, уларни эл адабиётидан ҳеч вақт ажрата олмас эдик.\nБу тасниф шу даражада бўш бўлса ҳам, ишимизни енгиллатиб, бизга ёрдам бературғон бўлғон учун қабул қиламиз ва адабиётни икига айирамиз: ёзма адабиёт ва эл адабиёти.\nТуркларнинг ёзув билан танишлиқлари кўб эскидир. Туркларнинг милоддан бурун қурғон буюк императўрликларида юратурғон буйруқ, ёрлиқлар табиий ўлароқ туркча ёзув билан бўлар эди.\nБу ёзулар тўғрисида ҳоло ҳам илм оламида сарих маълумот йўқдир.\nХитой воқеъномаларида тарихга маълум эски турк жамияти бўлғон «хул»ларнинг ёзувлари борлиғи зикр этилса ҳам, унинг қандай ёзув экани номаълумдир. Радлўф бу ёзувнинг Ўрхун ёзуви бўлушини ўйлайдир. Хитой воқеъномалари 545 инчи йил воқеаларини ёзғонда ҳам туркларнинг ёзувлари борлиғи ва уни сунги учи билан ёзғонларини айтадирлар (Татар адабиёти тарихи, с.27).\nТури Южан уйғурларнинг милоддан икки аср илгари хат билишларини ва бешинчи аср милодийда порлоқ бир адабиётга молик бўлғонликдарини сўйлайдир (Миллий татаббулар мажмуаси, ж. 2, сон 4).\nТурклар ўз ҳаёти тарихияларида турли-турли ёзувлар ишлатиб ўтганлар. Хитой таъсири остида бўлғон вақтларида тарихий тошлардан билинадирки, Хитой ёзувини ҳам ишлатганлар. Гул Такин тошининг бир ёғи хитойча ва бир ёғи ўрхунча ёзилғондир.\nБу ўрхун ёзувидан бошқа бир вақтлар моний алифбоси ишлатганлари маълум.\nV асри милодийда Бизанш императўрлиғи теваракидан ҳайдалғон настури роҳиблари Сурия алифбосини олиб келганлар ва сўнгра бу ёзув уйғур ёзувига асос ўлароқ ишлатилган.\nБудда динининг таъсири кучайган чоқларда Тибат алифбосини ҳам ишлатганлар. Бу 5-6 турли ёзувдан энг илгари қайсиси ишлатилганини ажратиш қийин.\nҲозир энг эскиси ўрхун ёзувлари дейиладир. Бу туркларнинг ўзларига махсус ёзувдир. Турклар ҳарҳолда бирдан-бир ёзув ихтиро қилатурғон ва ишлататурғон бир ҳолда бўлмағон бўлсалар керак ва ўрхун ёзувида турли алифболарнинг таъсири борлиғи ҳам буни кўрсатадир.\nЮқорида айтканимиз каби ўрхун ёзуви билан баробар хитой ёзувида назарда тутилса ва хитойларнинг эски маданиятли халқ эканликлари ва бунинг устига Хитой таъсирининг жуда ортиқ экани ўйланса, туркларнинг ҳарҳолда ўз махсус ёзувлари бўлмағон вақтларда хитой алифбосини ишлатканларини ўйлашга йўл берилган бўлур.\nҲарҳолда - қандай бўлса ҳам — туркларнинг кўб эски замондан бери ёзув билган бўлишлари аниқдир.\nЎрхун битиктошларининг тил ва услуби оддий сўзга ўхшамасдан, ҳатто баъзи ерларида муқаффо иборалар ва мавзун фард ва қитъалари борлиғи унинг ишланган адабий тил билан ёзилғонини кўрсатадир.\nТуркларнинг шомон динида бўлғон вактларида ҳам ёзилғон дуономалари бўлғонидек, моний динида бўлғон чоқларида «Хуос туонифат» унвонли ибодатхоналарда ўқулатурғон тавба дуолари бўлғон.\nБу дуо ёзилғон бир нусха тарихи маълум бўлғон «Тунғ» даври Чин китобларининг қоғозлариға ўхшағонидан шу даврда ёзилғон дейиладир. Бу нарса моний алифбоси ила ёзилғондир. Бунинг уйғур ҳарфи ила ёзилғонини Радлўф топиб бостирғондир (Петербурғ Академи мажмуаси, 1909 - Авғустус, Турк юрди, йил 1, сон 3).\nТури Южан ўз мақоласида (Татаббулар мажмуаси, жилд 2, сон 4) «7-нчидан 14-нчи асргача чўзулган бир замонни турк тили асарларининг энг эски даври атаб, энг биринчи турк асари ўлароқ «Қудотқу билиг»ни (462 ҳижрий), иккинчи ўлароқ «Юсуф-Зулайҳо»ни (630 ҳижрий), учинчи ўлароқ Рабғузийнинг «Қисас ул-анбиё»сини (710 ҳижрий) санайдир.\nБу даврга бўлушда битиктошларининг ва моний дуо ёзмасининг кирмаганини бир китоб шаклида бўлмоғонидан ва «Девони ҳикмат»нинг эса эски ёзма нусхасининг йўқлиғи эҳтимолидан ўйламоқ мумкиндир.\nЛокин бу даврнинг асарларига қўшмоқ мумкин бўлғон - «Китоби Қўрқут» (5-6 асри ҳижрий). «Ҳибат-ул-ҳақойиқ» (6—7 асри ҳижрий) ва «Девони луғоти турк» каби асарларнида санасак эски турк ёзма адабиёти жадвалини кўрсатган бўлурмиз.\nБулардан бошқа (754 да) Хоразмий отли бир шоир томонидан чиғатойча ўлароқ Сарой шаҳрида ёзилғон «Муҳаббатнома» (милодий 14-нчи асрда Қутб тахаллусли бир шоирнинг «Хусрав — Ширин» манзумаси ва 777-нчи ҳижрийда Ҳисом Котибнинг бош ҳикояси) ва 800-да ёзилғон - уйғурча асли у ёнда бўлғон - «Тузукоти Темур», 846-да ёзилғон «Меърожнома» ва 863да ёзилғон «Бахтиёрнома» турк эски адабиёти асарларига киратурғон ва сиқалардандир.\nМана бу кўрсатилган асарлар турк адабиётининг то милод бошидан бери ёзма асарларга эга бўлғонини ва табиий ўлароқ бундай асарларнинг ёлғиз бизга маълум бўлғонлари билан қолмағонини ўйлашга ҳақ берадир.\nБу асарлар, умуман, турк тили билан ёзилғондирлар. Локин асрларига ва даврларига қараб турли-турли аталғонлар.\nТурк тили бир вақтлар мўғул тили деб ҳам юритилган (Ҳисом Котибнинг Султон одли машҳур кесикбош ҳикоясининг мўғулчадан, яъни чиғатойчадан туркчая, яъни усмонличая чевирмаси), сўнгра уйғур тили, ҳоқония туркчаси ёки қашғар тили, ўғуз лаҳжаси, чиғатой тили, усмонлича, озорича каби чўқ отлар тақилғон. Асосан, чиғатойча уйғурчанинг муайян адабий ҳолға кирган бир бошқа шаклидир.\nФақат уйғур ҳарфи билан ёзилғони учун кўб чиғатой тили ҳавзасига киратурғон асарларни ажратишлар бўлғон. Ўрхун ҳарфи билан ёзилғон асарларнинг тили уйғурчадан фарқсиз бўлса ҳам, айри фараз қилинғон. Ҳолбуки, Ўрхунда уйғур ёзувининг қайсиси илгари бошланғонлиғини айришни қийин ҳолға қўятурғон эски асарлар қўлга киргандир ва бу икки ёзувнинг кўб вақтлар бирга юрутулғони маълумдир.\nАсли «Настурий роҳиблари» томонидан келтурилғон уйғур ҳарфининг 8-нчи асрдан илгари мавжуд бўлиши мумкин бўлғони муҳокамасига таянибгина «Ўрхун езуви» эски дейиладир. Бунинг устига уйғур алифбоси тузулушига ҳам сомий, ҳам орий, ҳам хитой ҳарфларининг таъсири борлиғи кўз олдига келтирилса, бу шубҳанинг яна ортиш эҳтимоли бордир.\nНима бўлса бўлсун, қандай ҳарф билан ёзилғон бўлмасун юқоридағи асарлар турк ёзма адабиёти такомули тарихи тўғрисвда муайян бир фикр бера олатурғон даражада қийматдордирлар.\nКўчма халқларда эл адабиёти бой бўладир.\nТуркларнинг (типичный) ҳаётлари кўчмалик бўлғонидан бой бир эл адабиётига моликдирлар.\nБу адабиётнинг бойлиғи тўғрисида бизга энг кўб маълумот бературғон китоб «Девони луғоти турк»дир. Бунда эски турк достонларидан энг гўзал парчалар бордир. Ҳатто шундай чиройлик жойлари борки, ёзма адабиётни уелтиришгача борадир.\nЭл адабиётининг эскидан ёзилғонлари орасида 211 нчи хижрийда форсчадан арабчага таржима этилғон «Ўғузнома» аталғон миллий достон борким, асосан туркчадан ўзгартирилгандир. Бу достоннинг муҳим бир қисми бўлғон «Дада Қўрқут» ёки «Китоби Қурқут» каби Сайид Баттол Ғози достонида эл адабиётидандир. Бу «Ўғузнома»нинг исломиятдан бурун тасбит этилганликига ҳукм этиш мумкиндир. Чунки 211 ҳижрийда форсчадан арабчага таржима қилинғон бу достоннинг форсчага таржима қилинғони билан арабчаланиши орасида ҳарҳолда анчағина вақт ўтуш эҳтимоли бўлғони каби форсча таржимаси ҳам учунда аввалан туркча ўлароқ ёзилғон (тасбит этилган) бўлиши лозимдир (Эллик мутасаввуфлар ...).\nБулардан бошқа эл адабиётига оид яна бир қанча ёзилғон ва ёзилмағон асарлар майдондадир.\n«Навоийгача турк адабиёти» мақоласи «Маориф ва ўқитғувчи» журналининг 1926 йил 1-сонида


Олимлар коронавирус вакцинаси турлари акс этган видеони улашишди - Terabayt.Uz\nОлимлар коронавирус вакцинаси турлари акс этган видеони улашишди\nЎтган йил баҳорда америкалик биологлар коронавируснинг «овози»ни ёзиб олишган эди ва у классик мусиқага ўхшайди. Кейинроқ эса Подшоҳ Абдуллоҳ номидаги фан ва технологиялар университети мутахассислари коронавируснинг энг аниқ 3D-моделини ишлаб чиқишган. Яқиндагина эса...\nЎҚИНГ: Коронавирус оқсил таркибининг илк уч ўлчамли тавсири олинди!\nВакциналар ва иммунизация бўйича глобал альянс — GAVI коронавирусга қарши вакциналарнинг тури ва уларнинг таъсир кўрсатиш механизми тасвирланган видеороликни эълон қилди. Бу тўғрида Korrespondent.net маълумотига таяниб Daryo хабар беради.\n«Коронавирусга қарши кураш вакцинани яратиш устидаги ишларнинг рекорд даражада илгарилаб кетишига олиб келди ва айни вақтда 170 дан ортиқ турли вакциналар синовдан ўтказилмоқда», – дейилади видео остидаги изоҳда.\nКоронавирусга қарши вакциналар тўрт турга бўлинади: инактивлашган дори воситалари, вектор вакциналар, мРНК ва ДНК вакциналар ҳамда субунит вакциналар.\nМаълумот учун: Жаҳон соғлиқни сақлаш ташкилоти 2020 йил 31 декабрь куни биринчи бўлиб Pfizer ва BioNTech томонидан биргаликда ишлаб чиқарилган вакцинадан фойдаланишни расман тасдиқлаган.\nЎҚИНГ: Коронавирус туфайли Ўзбекистонда умуман кутилмаган ижтимоий тармоқ 1-ўринга чиқди! (+инфографик видео)\n#вирус #вируслар #янги технологиялар #коронавирус


“Ko'chmas mulk savdo xizmati" МЧЖнинг Қорақалпоғистон Республикаси Бош филиали томонидан Ўзбекистон Республикаси Вазирлар Маҳкамасининг 2015 йил 7 октябрдаги 285-қарори бўйича 2017 йил 8 ноябрь кунги ўтказилган танлов натижалари тўғрисида маълумот\n1. Икки қаватли дорихона биносини қуриш учун Нукус шаҳри, Коскол-3 МФЙ ҳудуди Нукус-Чимбой айланма йўлидан умумий майдони 144 кв.м. бўлган ер участкаси бошланғич баҳоси – 157 248 сўм, сотилиш баҳоси – 160 000 сўм. 2. Икки қаватли дорихона биносини қуриш учун Нукус шаҳри, Коскол-3 МФЙ ҳудуди Нукус-Чимбой айланма йўлидан умумий майдони 144 кв.м. бўлган ер участкаси, бошланғич баҳоси – 157 248 сўм, сотилиш баҳоси –160 000 сўм. 3. Биринчи қавати дўкон, иккинчи қавати уй-жой қуриш учун Нукус шаҳри, Коскол-3 МФЙ ҳудуди Нукус-Чимбой айланма йўлидан умумий майдони 225 кв.м. бўлган ер участкаси, бошланғич баҳоси – 245 700 сўм, сотилиш баҳоси – 250 000 сўм. 4. Биринчи қавати дўкон, иккинчи қавати уй-жой қуриш учун Нукус шаҳри, Коскол-3 МФЙ ҳудуди Нукус-Чимбой айланма йўлидан умумий майдони 225 кв.м. бўлган ер участкаси бошланғич баҳоси – 245 700 сўм, сотилиш баҳоси – 250 000 сўм. 5. Биринчи қавати дўкон, иккинчи қавати уй-жой қуриш учун Нукус шаҳри, Коскол-3 МФЙ ҳудуди Нукус-Чимбой айланма йўлидан умумий майдони 225 кв.м. бўлган ер участкаси бошланғич баҳоси – 245 700 сўм, сотилиш баҳоси – 250 000 сўм. 6. Аҳолига маиший хизмат кўрсатиш марказидан реконструкция ишлаш мақсадида қўшимча ер ажратиш учун Қораўзак тумани, Гарезсизлик ғузори МФЙ ҳудуди Ажинияз кўчаси ҳудудидаги умумий майдони 676 кв.м. бўлган 1 ер участкаси бошланғич баҳоси – 442 807 сўм, сотилиш баҳоси – 800 000 сўм. 7. Аҳолига маиший хизмат кўрсатиш марказидан 2-сонли ер ўрни икки қаватли этиб реконструкция ишлаш мақсадида қўшимча ер ажратиш учун Қораўзак тумани, Гарезсизлик ғузори МФЙ ҳудуди Ажинияз кўчаси ҳудудидаги умумий майдони 123,5 кв.м. бўлган ер участкаси бошланғич баҳоси – 80 569 сўм, сотилиш баҳоси – 90 000 сўм. 8. Биринчи қавати савдо сервис, иккинчи қавати уй-жой қуриш учун Тахтакўпир тумани, Гарезсизлик МФЙ ҳудуди А.Айымбетов кўчасидан умумий майдони 500 кв.м. бўлган ер участкаси бошланғич баҳоси – 343 895 сўм, сотилиш баҳоси – 343 895 сўм. 9. Иссиқхона қуриш учун Элликқалъа тумани, Қилчиноқ ОФЙ, “Бердах” аҳоли пункти ҳудудидан умумий майдони 130 кв.м. бўлган ер участкаси бошланғич баҳоси – 85 448 сўм, сотилиш баҳоси – 100 000 сўм. 10. Автобекат ва дўкон қуриш учун Элликқалъа тумани, Гулдурсин ОФЙ, “Сахтиён” аҳоли пункти Бўстон-Турткўл автойўли ҳудудидан умумий майдони 48 кв.м. бўлган ер участкаси бошланғич баҳоси – 31 550 сўм, сотилиш баҳоси – 31 550 сўм. 11. Автобекат ва дўкон биносини қуриш учун Элликқалъа тумани, Навоий ОФЙ, “Навоий” аҳоли пункти Бўстон-Тўрткўл автойўли ҳудудидан умумий майдони 40 кв.м. бўлган ер участкаси бошланғич баҳоси – 147 890 сўм, сотилиш баҳоси – 200 000сўм.


TI: Дунë ҳукуматларининг учдан икки қисми коррупциялашган\n10 апрел 2021, Тошкент вақти: 20:13\nЖаҳон давлатларидаги коррупция вазиятини мунтазам тадқиқ қилиб келаëтган Transparency International ташкилоти чоршанба куни ўз янги йиллик ҳисоботини эълон қилди.\nМаркази Берлинда жойлашган ташкилот Коррупция индексига киритилган 176 давлатнинг учдан икки қисмида¸ ҳукуматларнинг жамоатчилик томонидан ўта коррупциялашган деб қабул қилиниши ҳақида хулоса чиқарди.\nTransparency International ташкилоти раиси Ҳюгетта Лабель коррупция даражаси¸ айниқса¸ инсон ҳақлари ва ижтимоий адолат кескин равишда топталаëтган режимларда олий даражага етганини билдирди:\n- Биз тузган индексда энг ëмон кўрсаткичга эга мамлакатлар коррупция баробарида инсон ҳақлари бостирилаëтган¸ ижтимоий тенгсизлик ва қашшоқлик чуқур илдиз отган инқироздаги давлатлардир¸ деди Transparency International раҳбари.\nКоррупцияни жиловлашнинг самарали усуллари сифатида ташкилот бошқарув тизимларини жамоатчиликка шаффоф қилиш ва уларни ҳисоб беришга мажбурлаш заруратини тилга олади.\nБу йилги индексга киритилган 176 давлат орасида Афғонистон энг сўнгги ўринга қўйилди.\n170-ўринга қўйилган Ўзбекистон ва Туркманистон ҳам дунëдаги энг коррупциялашган ўнликдан жой олди.